cyanic-selkie/wikianc huggingface dataset:
അയ്യപ്പനും കോശിയും
പട്ടാളത്തിൽ 16 വർഷത്തെ സർവീസിനുശേഷം ഹവീൽദാർ റാങ്കിൽ വിരമിച്ച കട്ടപ്പനക്കാരനായ കോശിയും(പൃഥ്വിരാജ്) അട്ടപ്പാടിയിലെ പോലീസ് സ്റ്റേഷനിലെ എസ്.ഐയായ അയ്യപ്പൻ നായരും(ബിജു മേനോൻ) തമ്മിലുണ്ടാകുന്ന ഒരു നിയമപ്രശ്നമാണ് ഈ ചിത്രത്തിന്റെ ഇതിവൃത്തം. അട്ടപ്പാടിയിലാണ് സിനിമ ഭൂരിഭാഗവും ചിത്രീകരിച്ചിരിക്കുന്നത്. അട്ടപ്പാടിയുടെ സൗന്ദര്യം ധാരാളം ക്യാമറയിലേക്ക് കൊണ്ട് വരാൻ ഈ ചിത്രത്തിന് കഴിഞ്ഞിട്ടുണ്ട്. ആദിവാസി നൃത്തവും പാട്ടുകളുമെല്ലാം ഈ ചിത്രത്തിൽ ഉൾപ്പെടുത്തിയിട്ടുണ്ട്.
ഈ ചിത്രത്തിലെ നിർണായക രംഗമാണ് ക്ലൈമാക്സിലെ സംഘട്ടനം.ഡ്യൂപ്പ് ഉപയോഗിക്കാതെയാണ് പൃഥ്വിരാജും,ബിജു മേനോനും ഈ സംഘട്ടനം ചെയ്തത്. ചിത്രത്തിന്റെ വലിയ വിജയത്തിന് ശേഷം ഇത് തമിഴിലേക്കും, തെലുങ്കിലേക്കും റീമേക്ക് ചെയ്യാൻ പോകുന്നു എന്ന വാർത്ത വന്നിരുന്നു.
കഥാസാരം
കട്ടപ്പനയിലെ വലിയ നേതാവും അതിലുപരി സമ്പന്നനുമായ കുര്യൻ ജോണിന്റെ മകനാണ് കോശി (പൃഥ്വിരാജ്). സ്വന്തമായി ഒരു മേൽവിലാസം ഉണ്ടാക്കിയെടുക്കാൻ ശ്രമിക്കുന്നുണ്ടെങ്കിലും ചാച്ചന്റെ പേരിലും തണലിലുമാണ് അയാൾ ജീവിതം മുന്നോട്ട് കൊണ്ടുപോകുന്നത്. ചാച്ചന്റെ അടിമയായി ജീവിക്കുന്നതിന്റെ സ്വന്തമായി തീരുമാനം എടുക്കാൻ സാധിക്കാത്തതിന്റെ എല്ലാ പ്രശ്നങ്ങളും കോശിയ്ക്കുണ്ട്. അർധരാത്രി അട്ടപ്പാടി വഴി ഊട്ടിയ്ക്ക് പോകുകയാണ് കോശിയും ഡ്രൈവറും. മദ്യനിരോധിത മേഖലയായ അട്ടപ്പാടി വനമേഖലയിൽ വെച്ച് പോലീസും എക്സൈസും വനംവകുപ്പ് ഉദ്യോഗസ്ഥരും ചേർന്ന് ചെക്കിങ്ങിൽ നിന്നും 12 കുപ്പി മദ്യം കൈവശം കാണുകയും മദ്യലഹരിയിലുള്ള കോശിയെ അറസ്റ്റ് ചെയ്യാൻ തുടങ്ങുകയും ചെയ്യുന്നു.പ്രമാണിയും മുൻ ഹവിൽദാറുമായ കോശി എക്‌സൈസ് ഇൻസ്‌പെക്ടർ ഫൈസലിനെ (പഴനി സ്വാമി) ശക്തമായി പ്രതികരിക്കുകയും കൈയ്യേറ്റം നടത്തുകയും ചെയ്യുന്നു. ഇതിനെ എതിർക്കുന്ന സബ് ഇൻസ്പെക്ടർ അയ്യപ്പൻ നായർ (ബിജു മേനോൻ) കോശിയെ അറസ്റ്റ് ചെയ്യുന്നു.മദ്യനിരോധിത മേഖലയിൽ മദ്യം കടത്തിയതിന്റെ പേരിൽ അകത്തിലാകുന്ന കോശിയുടെ മനസ്സിൽ അയ്യപ്പൻ നായരോടുള്ള പക ഉടലെടുക്കുന്നു. കോശി അയ്യപ്പനെ മറ്റൊരു കേസിൽ കുടുക്കുന്നു.
നിർമ്മാണം
നാല് വർഷത്തിന് ശേഷം സച്ചി സംവിധാനം ചെയ്ത  രണ്ടാമത്തെ സിനിമയാണ് അയ്യപ്പനും കോശിയും. രഞ്ജിത്ത് ആണ് പൃഥ്വിരാജിന്റെ അച്ഛന്റെ വേഷത്തിൽ അഭിനയിച്ചത്. അന്ന രേഷ്മ രാജൻ, സാബുമോൻ എന്നിവരാണ് മറ്റ് താരങ്ങൾ. സംവിധായകൻ രഞ്ജിത്തിന്റെ നേതൃത്വത്തിലുള്ള നിർമ്മാണ വിതരണ കമ്പനിയായ ഗോൾഡ് കോയിൻ മോഷൻ പിക്ചേഴ്സാണ് നിർമ്മാണം.സുദീപ് ഇളമൺ ആണ് ക്യാമറ കൈകാര്യം ചെയ്തത്. പതിനെട്ടാം പടി, ഫൈനൽസ് എന്നീ സിനിമകൾക്ക് ശേഷം സുദീപ് ഛായാഗ്രഹണം നിർവഹിച്ച ചിത്രം കൂടിയാണ് അയ്യപ്പനും കോശിയും. പാലക്കാടും അട്ടപ്പാടിയിലുമായാണ് പ്രധാന ഭാഗങ്ങൾ ചിത്രീകരിച്ചത്.
റിലീസ്
അയ്യപ്പനും കോശിയുടേയും ഔദ്യോഗിക ടീസർ 2020 ജനുവരി 11-ന് പുറത്ത് വന്നു .ചിത്രത്തിന്റെ ട്രെയിലർ 2020 ജനുവരി 23-ന് റീലീസ് ചെയ്തു. 2020 ഫെബ്രുവരി 7-ന് തീയേറ്ററുകളിൽ പ്രദർശനത്തിന് എത്തി.ഈ ചിത്രത്തിനൊപ്പമാണ് അനൂപ് സത്യൻ സംവിധാനം ചെയ്ത് വരനെ ആവശ്യമുണ്ട് എന്ന ചിത്രവും റിലീസ് ചെയ്തത്.
സ്വീകരണം
മികച്ച അനുകൂല പ്രതികരണമാണ് പ്രേക്ഷകരുടെയും,നിരൂപകരുടെയും ഭാഗത്ത് നിന്നും ഈ ചിത്രത്തിന് ലഭിച്ചത്.ആദ്യ ദിനം അനുകൂലമായ റിപ്പോർട്ട് കിട്ടിയ ഈ ചിത്രം എല്ലാത്തരം പ്രേക്ഷകരേയും തൃപ്തിപ്പെടുത്തുന്നതായിരുന്നു.ചെറിയ ഒരു പ്രശ്നത്തിൽ നിന്നും ഉടലെടുത്ത് വലിയ പ്രശ്നങ്ങളിലേക്കുള്ള ചിത്രത്തിന്റെ സഞ്ചാരം വളരെയധികം ത്രില്ലിംഗാണ് പ്രേക്ഷകർക്ക് സമ്മാനിച്ചത്.ചിത്രത്തിലെ ബിജു മേനോന്റെ പ്രകടനം വളരെയധികം പ്രേക്ഷക പ്രശംസ പിടിച്ചു പറ്റി.ചിത്രം തുടങ്ങി അൽപ നേരത്തിനുള്ളിൽ പ്രേക്ഷകർ ആ ചിത്രത്തിന്റെ കഥാഗതിയുമായി ഇഴകി ചേർന്നതും ഈ ചിത്രത്തിന്റെ വിജയത്തിന് വലിയൊരു കാരണമായി.ഒരു നിമിഷം പോലും വിരസത തോന്നിപ്പോകാത്ത ഒരു രചനാശൈലിയാണ് ഈ ചിത്രത്തിന്റെ തിരക്കഥയിൽ ഉപയോഗിച്ചത്.പ്രതികൂല നായകന്റെ പോലുള്ള ഒരു വേഷം കൈകാര്യം ചെയത പൃഥ്വിരാജിന്റെയും പ്രകടനം പ്രേക്ഷക ശ്രദ്ധ നേടിയിരുന്നു.ഇതിനു മുൻപ് അദ്ദേഹം അഭിനയിച്ച ഡ്രൈവിംഗ് ലൈസൻസ് എന്ന ചിത്രത്തിലും അൽപം നെഗറ്റീവ് റോളിലാണ് അദ്ദേഹം പ്രേക്ഷകർക്ക് മുന്നിലെത്തിയത്.മികച്ച ത്രില്ലർ സിനിമകളുടെ ശ്രേണിയിൽ ഉൾപ്പെടുത്താൻ കഴിയുന്ന അയ്യപ്പനും കോശിയും എന്ന ചിത്രം ബോക്സ് ഓഫീസിൽ മിന്നുന്ന പ്രകടനമാണ് കാഴ്ച വെച്ചത്.
ബോക്സ് ഓഫീസ്
റിലീസ് ചെയ്ത് കഴിഞ്ഞുള്ള ആദ്യത്തെ 8 ദിവസത്തെ തിയേറ്റർ റണ്ണിന് ശേഷം 12.40 കോടി രൂപയാണ് ചിത്രം നേടിയത്.ഗംഭീര പ്രേക്ഷകാഭിപ്രായം നേടിയ ഈ ചിത്രം എല്ലാത്തരം പ്രേക്ഷകരേയും തൃപ്തിപ്പെടുത്തിയാണ് മുന്നേറിയത്. കേരളത്തിൽ നിന്ന് 24 കോടിയോളം ഗ്രോസ് നേടിയ ഈ ചിത്രത്തിന്റെ ഗൾഫിലെ ഗ്രോസ് 9 കോടിയുടെ അടുത്താണ്. റസ്റ്റ് ഓഫ് ഇന്ത്യ മാർക്കറ്റിൽ നിന്ന് ഒന്നര കോടിയോളവും റസ്റ്റ് ഓഫ് ദി വേൾഡ് മാർക്കറ്റിൽ നിന്ന് ഒരു കോടിക്ക് മുകളിലും ഈ ചിത്രം കളക്ഷൻ നേടി.2020-ലെ ഏറ്റവും മികച്ച വിജയമെന്ന് അവകാശപ്പെടാവുന്ന ഈ ചിത്രത്തിന് 65 കോടിയോളം ബോക്സ് ഓഫീസിൽ നിന്നും ലഭിക്കുകയുണ്ടായി.
സംഗീതം
ഈ ചിത്രത്തിന്റെ സംഗീതവും പശ്ചാത്തല സംഗീതവും ജേക്സ് ബിജോയ് ആണ് നിർവഹിച്ചത്. ചിത്രത്തിൽ നഞ്ചിയമ്മ പാടിയ കലക്കാത്ത എന്ന ടൈറ്റിൽ സോംങ്ങ് വളരെയധികം പ്രേക്ഷക ശ്രദ്ധ നേടി. ഗാനത്തിന്റെ വരികൾ എഴുതിയത് നഞ്ചിയമ്മ തന്നെയാണ്.
അവലംബം
വർഗ്ഗം:മലയാളചലച്ചിത്രങ്ങൾ വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
ഷോക്കോ അസഹാര
ജപ്പാനിൽ ഓം ഷിന്റിക്യോ മത വിഭാഗം സ്ഥാപിച്ച വ്യക്തിയാണ് ഷോക്കോ അസഹാര (Shoko Asahara). ചിസുവോ മാത്‌സുമോട്ടോ എന്നായിരുന്നു യഥാർത്ഥ പേര്. 1995 മാർച്ച് 20 ന് ടോക്കിയോയിലെ ഭൂഗർഭ റെയിൽപ്പാതയിൽ സരിൻ എന്ന വിഷവാതകമുപയോഗിച്ച് അക്രമണം നടത്തിയ കുറ്റത്തിന് വധശിക്ഷ നൽകി .
ജീവിതരേഖ
1955 മാർച്ച് 2ന് ദരിദ്രമായൊരു കുടുംബത്തിൽ ജനനം. ശൈശവദശയിൽ ബാധിച്ച ഗ്ലോക്കോമ മൂലം ഭാഗികമായി അന്ധത ബാധിച്ചു. അന്ധവിദ്യാലയത്തിലായിരുന്നു സ്കൂൾ വിദ്യാഭ്യാസം. മറ്റുള്ള സഹപാഠികളെ ഭീഷണിപ്പെടുത്തി പണം പിടിച്ചെടുക്കുന്നതിലൂടെ ചെറുപ്പത്തിലേ കുപ്രസിദ്ധി നേടി. 1977 ൽ ബിരുദപഠനം പൂർത്തിയാക്കിയ ശേഷം അക്യുപങ്ചർ, ചൈനീസ് പാരമ്പര്യ വൈദ്യം എന്നിവയിൽ പരിശീലനം നേടി,. 1978ൽ വിവാഹിതനായ അസഹാരയ്ക്ക് 12 മക്കളുണ്ട്. പത്നി: ടോംമോക്കോ മാത്‌സുമോട്ടോ,.
മത വിശ്വാസം
വിവിധ മതങ്ങളിലെ തത്ത്വങ്ങൾ പഠിക്കുന്നതിന് പുറമേ അസഹാര, ചൈനീസ് ജ്യോതിഷവും താവോയിസവും വശപ്പെടുത്തുന്നതിനും ശ്രമിച്ചു. യോഗ, തപസ്സ്, വജ്രയാനം ക്രിസ്തീയ പ്രാർത്ഥന എന്നിവയിലും പ്രാവീണ്യം നേടി. ഇവയിൽ നിന്നെല്ലാം ലഭിച്ച അറിവ് സമന്വയിപ്പിച്ചാണ് ഓം ഷിന്റിക്യോ എന്ന മതം സ്ഥാപിച്ചത്.
ഓം ഷിന്റിക്യോ
1987 ൽ ചിസുവോ മാത്‌സുമോട്ടോ എന്ന പേര് ഔദ്യോഗികമായി മാറ്റി ഷോക്കോ അസഹാര എന്നാക്കി. ഓം ഷിന്റിക്യോ മതത്തിന് സർക്കാർ അംഗീകാരത്തിന് ശ്രമിച്ചു. അദ്യം സർക്കാർ അനുവദിച്ചില്ല എങ്കിലും, 1989 ൽ നൽകിയ അപ്പീലിനെത്തടർന്ന് അംഗീകരിക്കപ്പെട്ടു. ടെലിവിഷൻ, മാഗസിനുകൾ തുടങ്ങിയവയിൽ പ്രഭാഷണങ്ങൾ നടത്തി വിശ്വാസികളെ നേടിയെടുത്തു.
ആശയങ്ങൾ
വിവിധ മതങ്ങളിൽ നിന്നും പകർത്തിയ ആശയങ്ങൾ ചേർത്താണ് ഷോക്കോ അസഹാര തന്റെ മത സിദ്ധാന്തങ്ങൾ രൂപീകരിച്ചത്. തന്നെ ക്രിസ്തുവായിട്ടാണ് അസഹാര സ്വയം വിശേഷിപ്പിച്ചത്. മറ്റുള്ളവരുടെ പാപങ്ങൾ സ്വയം ഏറ്റെടുത്ത് അവരെ പാപമോചിതരാക്കുമെന്ന് ഇദ്ദേഹം വിശ്വസിപ്പിച്ചു. ലോകാവസാന പ്രവചനങ്ങൾ നടത്തി ജനശ്രദ്ധ നേടി. ജപ്പാനിൽ അമേരിക്കൻ ആക്രമണം നടക്കുമെന്നും അതിൽ രാജ്യം തകരുമെന്നും പ്രവചിച്ചു. മൂന്നാം ലോക മഹായുദ്ധം ഉടൻ നടക്കുമെന്നും ജനങ്ങളെ വിശ്വസിപ്പിച്ചു. ഇതേ സമയത്തു തന്നെ രാജ്യത്തിന്റെ പല ഭാഗങ്ങളിലും ഭീകര ആക്രമണങ്ങൾ നടത്തുകയും ചെയ്തു. ഇതിനു വേണ്ടി രഹസ്യമായി ഒരു വിഭാഗത്തെത്തന്നെ ഇദ്ദേഹം ഉപയോഗിച്ചു.
സരിൻ ആക്രമണം
ടോക്കിയോ സബ്‌വേയിൽ 1995 മാർച്ച് 20ന് നടന്ന ആക്രമണത്തിൽ 13 പേർ മരിക്കുകയും ആറായിരത്തിലധികം പേർക്ക് പരിക്കേൽക്കുകയും ചെയ്തു. നിരവധി ആളുകൾക്ക് കാഴ്ച നഷ്ടപ്പെട്ടു.
വിചാരണ
1995 മെയ് 16ന് അസഹാര അറസ്റ്റിലായി. കൊലപാതകമുൾപ്പെടെയുള്ള കുറ്റങ്ങൾ തെളിയിക്കപ്പെട്ടതിനാൽ, 2004 ഫെബ്രുവരി 27 ന്‌ കോടതി അസഹാരക്ക് വധശിക്ഷ വിധിച്ചു. കോടതിയിൽ കേസ് നീണ്ടുപോയെങ്കിലും 2018 ജൂലൈ 6ന് ടോക്യോ ഡിറ്റൻഷൻ ഹൗസിൽ വച്ച് തൂക്കിക്കൊന്ന് വിധി നടപ്പിലാക്കി, ,  Relatives of victims said they approve of the execution. .
പുസ്തകങ്ങൾ
അസഹാരയുടേതായി ഏതാനും പുസ്തകങ്ങളും ഉണ്ട് Declaring Myself the Christ എന്ന പുസ്തകത്തിൽ, ഇദ്ദേഹം സ്വയം ക്രിസ്തുവായി വിശേഷിപ്പിക്കുന്നു,.
എക്സ്പോണെൻഷ്യൽ വളർച്ച
വലത്ത്‌|ലഘുചിത്രം|300x300ബിന്ദു|എക്സ്പോണെൻഷ്യൽ വളർച്ച (പച്ച നിറത്തിൽ) എങ്ങനെ രേഖീയ (ചുവന്ന നിറത്തിൽ), ക്യൂബിക് (നീല നിറത്തിൽ) വളർച്ചകളിൽ നിന്നും വ്യത്യസ്തമായി കാണുന്നു എന്ന് ഈ ആരേഖത്തിൽ കാണാം. {{legend|green|Exponential growth}} {{legend|blue|[[Polynomial|Cubic growth}} {{legend|red|Linear growth}}]] ഒരു ഫലനത്തിന്റെ വളർച്ച അല്ലെങ്കിൽ അതിന്റെ വില മാറുന്ന നിരക്ക് (അവകലജം) ആ ഫലനത്തിന്റെ അപ്പോഴുള്ള വിലയ്ക്ക് അനുപാതത്തിന് ആണെങ്കിൽ അതിനെ എക്സ്പോണെൻഷ്യൽ വളർച്ച എന്നു വിശേഷിപ്പിയ്ക്കുന്നു. ഇത്തരം ഫലനങ്ങളെ എക്സ്പോണെൻഷ്യൽ ഫലനങ്ങൾ എന്നും വിളിയ്ക്കുന്നു. ഇത്തരം ഫലനങ്ങളിൽ സമയം ഇൻപുട്ട് വിലയുടെ (x) ഘാതത്തിൽ (exponent) കണ്ടുവരുന്നു. ഈ ഘാതം ന്യൂനം (നെഗറ്റീവ്) ആണെങ്കിൽ അന്നേരം വളർച്ച അല്ല ഉണ്ടാകുന്നത്, ഫലനത്തിന്റെ വിലകളിൽ വളരെ പെട്ടെന്നുള്ള അപചയം ആണ് ഉണ്ടാവുക. ഇത്തരം ഫലനങ്ങളെ എക്സ്പോണെൻഷ്യൽ അപചയം എന്ന് പറയുന്നു. വിഭിന്ന മണ്ഡലത്തിൽ (discrete domain, ഇൻപുട്ട്/ഔട്ട്പുട്ട് വിലകൾ അനുസ്യൂതമല്ലാതെ മാറുന്ന അവസരങ്ങളിൽ) ഇത്തരം വളർച്ചയെ ജ്യാമിതീയ വളർച്ച എന്നും അപചയത്തെ ജ്യാമിതീയ അപചയം എന്നും വിളിയ്ക്കാറുണ്ട്. എക്സ്പോണെൻഷ്യൽ വളർച്ചയിലും അപചയത്തിലും ഒരു ഫലനത്തിന്റെ വില മാറുന്ന നിരക്കും അതിന്റെ ആ സമയത്തെ ഔട്ട്പുട്ട് വിലയും തമ്മിലുള്ള അനുപാതം എപ്പോഴും സ്ഥിരമായിരിയ്ക്കും.
അടിസ്ഥാന സൂത്രവാക്യം
x എന്ന ഒരു അളവ് താഴെ പറയുന്ന സൂത്രവാക്യം അനുസരിയ്ക്കുകയാണെങ്കിൽ അത് സമയം t യെ എക്സ്പോണെൻഷ്യൽ ആയി ആശ്രയിയ്ക്കുന്നു എന്ന് പറയാം
a എന്നത് x ന്റെ ആദ്യ വിലയാണ് (initial value),
b എന്ന സ്ഥിരവില അന്യൂനമായ വളർച്ചാ നിരക്ക് ആണ്, τ എന്നത് x നു ഒരു b തവണ വളരാനുള്ള സമയം ആണ്:
τ > 0 ഉം b > 1 ഉം ആണെങ്കിൽ അത് എക്സ്പോണെൻഷ്യൽ വളർച്ച ആണ്. τ < 0 ഉം b > 1 ഉം ആണ്, അഥവാ τ > 0 ഉം 0 < b < 1 ഉം, ആണെങ്കിൽ അത് എക്സ്പോണെൻഷ്യൽ അപചയം ആണ്.
ചോദ്യത്തിൽ a = 1, b = 2,  τ = 10 മിനിറ്റ്.
ഒരു മണിക്കൂറിനു ശേഷം 64 ബാക്ടീരിയകൾ ഉണ്ടാകും.
അവകലനസമവാക്യം(Differential equation)
എന്ന എക്സ്പോണെൻഷ്യൽ ഫലനം താഴെക്കൊടുക്കുന്ന അവകലസമവാക്യത്തിന്റെ നിർധാരണം ആണ്:
ഇവിടെ ഫലനത്തിന്റെ വിലയുടെ മാറ്റത്തിന്റെ നിരക്ക് ഫലനത്തിന്റെ വിലയെ ആശ്രയിച്ചിരിയ്ക്കുന്നു എന്ന പ്രസ്താവനയാണ് ഈ സമവാക്യം.
ഇതിനെ നേരിട്ടുള്ള സമാകലനം (integration) ഉപയോഗിച്ച് നിർധാരണം ചെയ്യാവുന്നതാണ്:
അതിനാൽ
മുകളിലെ സമവാക്യത്തിൽ k < 0 ആണെങ്കിൽ അത് എക്സ്പോണെൻഷ്യൽ അപചയം ആണ്.
ചെസ്സ്കളത്തിലെ അരിമണികൾ
ഒരിയ്ക്കൽ സിസ്സ ബെൻ ദാഹിർ എന്ന മന്ത്രി തന്റെ രാജാവായ ശരീമിന് മനോഹരമായ ഒരു ചെസ്സ് കളം സമ്മാനിച്ചു. ഇതിനു പകരമായി എന്താണ് വേണ്ടതെന്ന് ചോദിച്ച രാജാവിനോട് മന്ത്രി വളരെ നിസ്സാരമായ ഒരു കാര്യമാണ് ആവശ്യപ്പെട്ടത്. കളത്തിലെ ആദ്യത്തെ കള്ളിയിൽ ഒരു അരിമണി, രണ്ടാമത്തേതിൽ രണ്ടെണ്ണം, മൂന്നാമത്തേതിൽ നാലെണ്ണം, നാലാമത്തേതിൽ എട്ടെണ്ണം അങ്ങനെ ഓരോ കളിയിലും തൊട്ടു മുന്നിലുള്ള കള്ളിയിലെ അരിമണികളുടെ എണ്ണത്തിന്റെ ഇരട്ടി വേണം എന്നായിരുന്നു അദ്ദേഹം ആവശ്യപ്പെട്ടത്. ഇപ്രകാരം അരിമണി വെച്ച് തുടങ്ങിയ രാജാവ് ഉടനെ തന്നെ പ്രശ്നത്തിലകപ്പെട്ടു. 21-മത്തെ കളത്തിൽ ഒരു ദശലക്ഷത്തിലധികം അരിമണികൾ വേണ്ടി വന്നു. 41-മത്തെ കളത്തിൽ ഒരു ദശലക്ഷം ദശലക്ഷത്തിലധികം അരിമണികൾ വേണ്ടി വന്നു. ലോകത്തുള്ള മുഴുവൻ അരിമണികൾ വെച്ചാലും 64 കളങ്ങളിലും വെയ്ക്കാനുള്ള അരിമണികൾ തികയില്ല എന്ന് രാജാവിന് മനസ്സിലായി.
പുറംകണ്ണികൾ
വർഗ്ഗം:ഗണിതം
ജേക്കബിൻ (ഹമ്മിങ് ബേർഡ്)
ഫ്ലോറിസുഗ ജീനസിൽപ്പെട്ട ജേക്കബിൻ  രണ്ട് തരം ഹമ്മിങ് ബേഡ് ആണ്. അതിൽ താഴെ പറയുന്നവ ഉൾപ്പെടുന്നു:
വർഗ്ഗം:പക്ഷികൾ
നാൻ, തായ്‍ലാൻറ്
നാൻ (น่าน,) വടക്കൻ തായ്‍ലാൻറിലെ ഒരു പട്ടണമാണ്. ബാങ്കോക്ക് പട്ടണത്തിൽ നിന്ന് 668 കിലോമീറ്റർ അകലെയാണീ പട്ടണം സ്ഥിതി ചെയ്യുന്നത്. നാൻ പ്രോവിൻസിൻറ മദ്ധ്യഭാഗത്താണ് പട്ടണം സ്ഥിതി ചെയ്യുന്നത്. ഇത് പഴയ ഭരണ തലസ്ഥാനം കൂടിയായിരുന്നു. നാൻ പട്ടണത്തില ജനസംഖ്യ 24,000 ആണ്. നാൻ പ്രോവിൻസിൻറെ ഭരണതലസ്ഥാനം കൂടിയാണീ പട്ടണം. ലാവോസ്‍ അതിർത്തിയോടടുത്ത്, ലാസി നാൻ നദിയുടെ വലതു കരയിലാണ് നാൻ പട്ടണം സ്ഥിതി ചെയ്യുന്നത്. പട്ടണത്തിൻറ ആകെ ചുറ്റളവ് 5.5 സ്ക്വയർ കിലോമീറ്ററാണ്. നാൻ പ്രോവിൻസിൻറെ ഭരണ തലസ്ഥാനമായ ഈ പട്ടണത്തിലെ ആകെ ജനസംഖ്യ 24,000 ആണ്. പട്ടണത്തിൻറെ ചുറ്റളവ് 5.5 സ്ക്വയർ കിലോമീറ്ററാണ്.
ചരിത്രം
പുരാതന് പട്ടണമായ നാൻ, ലാന്ന, ബർമീസ്, ഷാൻ, തായി ലൂയി വംശങ്ങളുമായി ശക്തമായ ബന്ധങ്ങളുണ്ട്. തായിലുയി ഗോത്രവർഗ്ഗക്കാരാണ് ഈ പുരാതന പട്ടണം സ്ഥാപിച്ചത്. ഷാൻ വർഗ്ഗക്കാരും ബർമ്മക്കാരും ഇവിടേയ്ക്ക് തേക്കു തടിയുടെ കച്ചവടത്തിനായി പ്രവേശിച്ചു. പട്ടണം നാൻ നദിയുടെ താഴ്വരയിലാണ് സ്ഥിതി ചെയ്യുന്നത്. പട്ടണത്തിൻറെ കിഴക്കു ഭാഗം മലനിരകളാൽ ചുറ്റപ്പെട്ടിരിക്കുന്നു. പട്ടണത്തിൻറെ പടിഞ്ഞാറു ഭാഗത്തുള്ള മലമ്പ്രദേശത്ത് യാവോ, ഹുമോങ് വർഗ്ഗക്കാർ വസിക്കുന്നു. ഹ്റ്റിൻ. ഖാമു, മാബ്രി എന്നീ ന്യൂനപക്ഷ വിഭാഗക്കാരേയും ഇവിടെ കണ്ടെത്തുവാൻ സാധിക്കുന്നതാണ്.
നാൻ പട്ടണത്തിൻറ പുരാതന ചരിത്രത്തെക്കുറിച്ചു വളരെക്കുറഞ്ഞ അറിവുകളേയുള്ള. സ്വയം ഭരണാധികാരമുണ്ടായിലുന്ന ഈ പട്ടണം നൂറ്റാണ്ടുകൾ  ഒറ്റപ്പെട്ടു കിടന്നിരുന്നു. പുറം ലോകവുമായി പട്ടണത്തനു വളരെക്കുറഞ്ഞ ബന്ധങ്ങളേയുണ്ടായിരുന്നുള്ള.
ഭൂമിശാസ്ത്രം, കാലാവസ്ഥ
നാൻ പട്ടണം നില നിൽക്കുന്ന അക്ഷാംശ രേഖാംശങ്ങൾ 18°47′N 100°47′E ആണ്. ഇവിടെ ശൈത്യകാലത്ത് താപനില വരണ്ടതും ഇളം ചൂടുള്ളതുമാണ്. ഏപ്രിൽ മാസം വരെ താപനില ക്രമേണ വർദ്ധിച്ചുകൊണ്ടിരിക്കുന്നു. ഈ സമയം ഒരു ദിവസത്തെ ശരാശിരി താപനില 37.0 °C (98.6 °F) ആണ്. ഏപ്രിൽ അവസാനം മുതൽ മൺസൂൺ കാലം തുടങ്ങുന്നു. ഇക്കാലത്ത് ശക്തമായ മഴയുണ്ടാകുന്നു.
നാൻ ദേശീയ മ്യൂസിയം
നാൻ ദേശീയ മ്യൂസിയം നാനിലെ അവസാനത്തെ രണ്ടു ഫ്യൂഡൽ നാടുവാഴികളുടെ കൊട്ടാരമായിരുന്നു. ഈ കെട്ടിടം നിർമ്മിക്കപ്പെട്ടത് 1903 ലാണിരുന്നു. ഫ്രാ ചാവോ സുരിയപ്‍നോങ് എന്ന നാടുവാഴി തൻറെ പഴയ തടി കൊണ്ടുള്ള കൊട്ടാരത്തിനു പകരം നിർമ്മിച്ചതാണിത്. ചാവോ മഹാ ബ്രഹ്മ സുരതടയെന്ന അവസാന നാടുവാഴിയുടെ കാലത്തിനു ശേഷം അനന്തരാവകാശികൾ ഈ കൊട്ടാരം 1931 ൽ സർക്കാരിനു കൈമാറി. സർക്കാർ ഇതൊരു മ്യൂസിയമാക്കി മാറ്റ. ഫാ കോങ് റോഡിൽ സ്ഥിതി ചെയ്യുന്ന ഈ മ്യൂസിയം ഉദ്ഘാടനം ചെയ്യപ്പെട്ടത് 1973 ൽ ആയിരുന്നു.
നാനിലെ രാജാവിലൻറ തേക്കു കൊട്ടാരം
1866 ൽ തേക്കു കോണ്ടു നിർമ്മിച്ച ഈ കൊട്ടാരം 1941 പുതുക്കിപ്പണിതിരുന്നു. മഹാപ്രോം റോഡിൽ സ്ഥിതി ചെയ്യുന്ന ഈ കൊട്ടാരം ചാവോ സൊംപ്രാധന നാ നാനിൻറെ വാസ ഗൃഹമാണ്. ഇവിടെ പ്രാചീന കാലത്തെ വസ്തുക്കളും ആയുധങ്ങളും പ്രദർശിപ്പിച്ചിരിക്കുന്നു.
വള്ളംകളി മത്സരം
ഇവിടുത്തെ മറ്റൊരു പ്രധാന ആകർഷണം നാൻ നദിയിൽ നടത്തുന്ന വാർഷിക വള്ളം കളി മത്സരങ്ങളാണ്. ഏകദേശം ആറു നൂറ്റാണ്ടുകളായി നടക്കുന്ന പരമ്പരാഗത വള്ളം കളി മത്സരങ്ങളാണിത്. ഇത് സാധാരണയായി നടക്കുന്നത് സെപ്റ്റംബർ, ഒക്ടോബർ മാസങ്ങളിലാണ്. ഈ വള്ളംകളിയുടെ ചരിത്രം തുടങ്ങുന്നത് ഏകദേശം 600 വർഷങ്ങൾക്കു മുമ്പ് ആയുത്തായ കാലഘട്ടത്തിലാണ്. അലങ്കരിച്ച നീളമുള്ള ചുണ്ടൻ വള്ളങ്ങളാണ് ഇതിൽ പങ്കെടുക്കുന്നത്. ഓരോ വള്ളങ്ങളിലും രണ്ടുവരികളിലായി ഒരേപോലെ വേഷം ധരിച്ച 60 തുഴക്കാർ വീതം ഉണ്ടായിരിക്കും. ഈ വള്ളംകളി മത്സങ്ങള്ള നൂറുകണക്കിന് ആളുകളെ ആകർഷിക്കുന്നു. വിജയിക്കുന്ന ടീമുകൾക്ക് ട്രോഫിയും മറ്റു പ്രതിഫലങ്ങളും ലഭിക്കുന്നു.
വാരിയംകുന്നൻ (ചലച്ചിത്രം)
ആഷിഖ് അബു സംവിധാനം ചെയ്യുന്ന മലയാള ചലച്ചിത്രം. പൃഥ്വിരാജ് വാരിയൻ കുന്നത്ത് കുഞ്ഞഹമ്മദ് ഹാജിയായി എത്തുന്ന ചരിത്ര സിനിമയുടെ നിർമ്മാണം നിർവ്വഹിക്കുന്നത് സിക്കന്ദറും മൊയ്തീനുമാണ്. മുഹ്സിൻ പരാരി സഹസംവിധായകനും സൈജു ശ്രീധരൻ എഡിറ്റിങും ഷൈജു ഖാലിദ് ഡയറക്ടർ ഓഫ് ഫോട്ടോഗ്രഫിയും നിർവ്വഹിക്കും. ഹർഷദ്, റമീസ് എന്നിവർ കഥയും തിരക്കഥയും ഒരുക്കുന്ന ചലചിത്രം കോമ്പസ് മൂവി ലിമിറ്റഡ് പുറത്തിറക്കും.
മലബാറിലെ ബ്രിട്ടീഷ് സാമ്രാജ്യത്തിനെതിരെ പോരാടി, മലയാള രാജ്യം സ്ഥാപിച്ച് കൊല്ലപ്പെട്ട വാരിയംകുന്നൻ സമരജീവിതം മാപ്പിള ലഹളയുടെ നൂറാം വാർഷികത്തിൽ ജനങ്ങളിലേക്കെത്തിക്കലാണ് ലക്ഷ്യമെന്ന് അണിയറ ശില്പികൾ വ്യക്തമാക്കി.
സെപ്റ്റംബർ 2021ൽ, നടൻ പൃഥ്വിരാജും സംവിധായകൻ ആഷിക് അബുവും ചിത്രത്തിൽ നിന്ന് പിൻമാറിയതായി വാർത്ത വന്നിരുന്നു. നിർമാതാക്കളുമായുള്ള അഭിപ്രായ ഭിന്നതയെ തുടർന്നാണ് പിൻമാറ്റമെന്ന് സൂചന.
ഇതിവൃത്തം
ബ്രിട്ടീഷ് വാഴ്ചക്കെതിരെയും മലബാറിലെ ഹൈന്ദവ പ്രമാണിമാർക്കെതിരെയും പൊരുതിയ ഖിലാഫത്ത് നേതാവായിരുന്നു വാരിയംകുന്നത്ത് കുഞ്ഞഹമ്മദ് ഹാജി. മലബാർ ലഹള നയിച്ച ആലി മുസ്‍ല്യായാരുടെ ശിഷ്യനായിരുന്നു അദ്ദേഹം. ബ്രിട്ടീഷ് ആധിപത്യത്തിനെതിരെ ഒരു സമാന്തര ഭരണകൂടം സ്ഥാപിച്ച മുസ്ലിം നേതാവായിരുന്നു വാരിയംകുന്നത്ത്.
നീതിയിൽ അധിഷ്ഠിതമായ ഒരു മലയാള രാജ്യം സ്വപ്നം കണ്ട; എല്ലാ നാട്ടുകാർക്കും വിശ്വസ്തനും ബ്രിട്ടീഷ് രാജിന് പേടി സ്വപ്നവുമായിരുന്നു വാരിയൻ കുന്നത്ത് കുഞ്ഞഹമ്മദ് ഹാജി. ബഹുമുഖ പ്രതിഭയായിരുന്ന അദ്ദേഹം കലകളിലും കായിക ശേഷിയിലും പൊതുപ്രവർത്തന രംഗത്തും വ്യക്തിമുദ്ര പതിപ്പിച്ചിരുന്നു. ഹജൂർ കച്ചേരിയിൽ നിയമ പോരാട്ടങ്ങളുമായി മുന്നോട്ടു പോയ ഹാജിക്ക് ഇതര മതസ്ഥരായ ധാരാളം സൈനികരും വിശ്വസ്തരായ ഇതരമത വ്യാപാരികളും ഉണ്ടായിരുന്നു.
ബ്രിട്ടീഷുകാർക്കു നേരെ ആരംഭിച്ച മാപ്പിള ലഹളയുടെ അവസാനഘട്ടത്തിൽ മാപ്പിളമാർ തങ്ങളുടെ ലഹളയെ അടിച്ചമർത്താൻ ബ്രിട്ടീഷ് സൈന്യത്തെ സഹായിക്കുന്നു എന്ന് ആരോപിച്ച് ഹൈന്ദവ പ്രമാണികൾക്ക് നേരെ വലിയ തോതിലുള്ള ആക്രമണമാണ് അഴിച്ചുവിട്ടത്. ഈ ലഹളയുടെ ഭാഗമായി നിരവധി ഹൈന്ദവർ നിർബന്ധിത മത പരിവർത്തനത്തിന് വിധേയമാക്കപ്പെടുകയോ, വധിക്കപ്പെടുകയോ, പാലായനം ചെയ്യപ്പെടുകയോ ഉണ്ടായെന്നും ഒരു ലക്ഷത്തിലധികം പേരെ ഇത് ബാധിച്ചുവെന്നും ബ്രിട്ടീഷ് രാഷ്ട്രീയ പ്രവർത്തക ആനി ബസന്റ് റിപ്പോർട്ട് ചെയ്തു. എന്നാൽ ഇത്തരം ആരോപണങ്ങൾക്ക്‌ കാരണം കേവലം ദേശീയ മാധ്യമങ്ങളുടെ അടിസ്ഥാന വിരുദ്ധമായ റിപ്പോർട്ടുകൾ ആണെന്ന് പ്രഖ്യാപിച്ച് കൊണ്ട് വാരിയൻ കുന്നത്ത് ഹാജി ദ ഹിന്ദു പത്രത്തിന് കത്തയച്ചു.
തരംഗ ചുറ്റികത്തലയൻ സ്രാവ്
തീര കടൽ വാസിയായ ഒരു മൽസ്യമാണ് തരംഗ ചുറ്റികത്തലയൻ സ്രാവ്  അഥവാ '''Scalloped Hammerhead. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഗർഭകാലം 12 മാസം ആണ്.
കുടുംബം
Sphyrnidae കുടുംബത്തിൽ പെട്ട സ്രാവാണ് ഇവ. പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
ഓറഞ്ച് നദി
ഇതും കാണുക
ലഘുചിത്രം|Twin Falls in [[ഔഗ്രാബീസ് ഫാൾസ് ദേശീയോദ്യാനം|Augrabies Falls National Park]]
അവലംബം
വർഗ്ഗം:ഓറഞ്ച് നദി വർഗ്ഗം:നമീബിയയിലെ നദികൾ വർഗ്ഗം:ദക്ഷിണാഫ്രിക്കയിലെ നദികൾ
സ്ട്രക്ചേർഡ് പ്രോഗ്രാമിങ്
ഒരു കമ്പ്യൂട്ടർ പ്രോഗ്രാമിന്റെ വ്യക്തതയും നിലവാരവും വികസന സമയവും മെച്ചപ്പെടുത്തുന്നതിന് ലക്ഷ്യമിടുന്ന ഒരു പ്രോഗ്രാമിങ് മാതൃകയാണ് സ്ട്രക്ചേർഡ് പ്രോഗ്രാമിംഗ്. സ്ട്രക്ചേർഡ് കണ്ട്രോൾ ഫ്ലോ തെരഞ്ഞെടുക്കലുകൾ നിർമ്മിക്കുന്നത് (if/then/else)ആവർത്തനം,(while and for), ബ്ലോക്ക് സ്ട്രക്ച്റുകൾ, സബ്റൂട്ടീനുകൾ എന്നിവയിലൂടെയാണ്.
1950 കളുടെ അവസാനത്തിൽ ഇത് ഉയർന്നു വന്നു, അൽഗോൾ 58(ALGOL 58) ഉം അൽഗോൾ 60(ALGOL 60) പ്രോഗ്രാമിംഗ് ഭാഷകളും ഉത്ഭവിച്ചു, ബ്ലോക് സ്ട്രക്ച്ചറുകൾക്കുള്ള പിന്തുണയും ഉൾപ്പെടുന്നു. ജനകീയതയ്ക്കും വ്യാപകമായ അംഗീകാരത്തിനും കാരണമാകുന്ന ഘടകങ്ങൾ, ആദ്യം അക്കാഡമിയിലും പിന്നീട് പ്രാക്ടീഷണന്മാരുടെ ഇടയിലും, 1966 ൽ സ്ട്രക്ചേർഡ് പ്രോഗ്രാം സിദ്ധാന്തം എന്ന് ഇപ്പോൾ അറിയപ്പെടുന്ന കണ്ടുപിടിത്തം, "ഗോടു(GOTO) പ്രസ്താവന ഹാനികരമായതായി കണക്കാക്കപ്പെടുന്നു" എന്ന സ്വാധീനശക്തിയുള്ള പ്രസിദ്ധീകരണത്തിൽ 1968 ൽ ഡച്ച് കംപ്യൂട്ടർ ശാസ്ത്രജ്ഞനായ എഡ്സേർ ഡബ്ല്യൂ ഡിജ്ക്സ്ട്ര എഴുതിയ തുറന്ന കത്തിൽ "സ്ട്രക്ചേർഡ് പ്രോഗ്രാമിങ്" എന്ന പദം ഉപയോഗിച്ചു.
സ്ട്രക്ചേർഡ് പ്രോഗ്രാമിങ് മിക്കപ്പോഴും വ്യതിയാനങ്ങൾ ഉപയോഗിക്കുന്നു, ചില പ്രത്യേക സാഹചര്യങ്ങളിൽ കൂടുതൽ വ്യക്തമായ പ്രോഗ്രാമുകൾ അനുവദിക്കുക, ഉദാഹരണത്തിന് ഒഴിവാക്കൽ കൈകാര്യം ചെയ്യൽ നടത്തേണ്ടതാണ്.
ഘടനകളുടെ നിയന്ത്രണം
ഘടനാപരമായ പ്രോഗ്രാം സിദ്ധാന്തം ഇനിപറയുന്ന പ്രകാരം എല്ലാ പ്രോഗ്രാമുകളും കൺസ്ട്രക്ഷൻ സ്ട്രക്ച്ചറുകളായിട്ടാണ് കാണപ്പെടുന്നത്:
അവലംബം
വർഗ്ഗം:പ്രോഗ്രാമിങ് ശൈലികൾ
കണ്ണൻ വറ്റ
കേരളത്തിലെ കടൽപ്രദേശങ്ങളിൽ നിന്ന് ലഭിക്കുന്ന ഒരു പ്രധാന മത്സ്യമാണ് കണ്ണൻ വറ്റ (Bigeye trevally), പെരുംകണ്ണൻ പാര എന്നും പ്രാദേശികമായി അറിയപ്പെടുന്നു. 120cm നീളവും 18Kg വരെ തൂക്കവും വരുന്ന ഈ മത്സ്യം കേരളത്തിലെ വിപണിയിൽ സുലഭമായി ലഭിക്കുന്ന ഒന്നാണ്. കറിവയ്ക്കാൻ ഉത്തമമായ ഒരിനമാണിത്.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
ജമ്‌നാലാൽ ബജാജ് പുരസ്കാരം
പുരസ്കാരങ്ങൾ
ബഹുമതിപത്രവും കപ്പും പത്തുലക്ഷം രൂപയുമാണ് പുരസ്കാരം. നാലുവിഭാഗങ്ങളിലായാണ് ഇതു നൽകിവരുന്നത്, അവ:
ജംനാലാൽ ബജാജിന്റെ നൂറാം ജന്മശതാബ്ദി ആഘോഷങ്ങളുടെ ഭാഗമായി നെൽസൺ മണ്ഡേലയ്ക്ക് 1990 -ൽ പ്രത്യേകമായൊരു പുരസ്കാരം നൽകുകയുണ്ടായി.
ഹമ്മിങ് ബേർഡ്സ് (പുസ്തകം)
2016-ൽ പ്രസിദ്ധീകരിക്കപ്പെട്ട ഹമ്മിങ് ബേർഡ്സിനെക്കുറിച്ചും അവയുടെ ആവാസമേഖലകളെക്കുറിച്ചും 212 ചിത്രീകരണങ്ങളും ഉൾക്കൊള്ളുന്ന ജോൺ സി. ആർവിൻ, എഴുതിയിട്ടുള്ള കലാസംബന്ധിയായ പുസ്തകത്തിന്റെ ഒരു വലിയ രൂപരേഖ ആണ് ഹമ്മിങ് ബേർഡ്സ്. അമേരിക്കൻ ഐക്യനാടുകളിലെ ഗോർഗസ് സയൻസ് ഫൗണ്ടേഷനും ഇന്ത്യയിലെ ഫെലിസ് ക്രിയേഷനും ചേർന്നാണ് ഈ പുസ്തകം പ്രസിദ്ധീകരിക്കപ്പെടുന്നത്.
മൂന്ന് വന്യജീവി കലാകാരന്മാർ ആണ് ഇതിൽ ചിത്രീകരണം നടത്തിയിട്ടുള്ളത് : ഇന്ത്യയിൽ നിന്നുള്ള സംഗീത കടുർ, റൗൾ ആൻഡ്രേഡ്, വൈദേഹി കടുർ എന്നിവരാണ്. വന്യജീവി ഫിലിം മേക്കറായ സന്ദേശ് കടുരിന്റെ സഹോദരിയാണ് സംഗീത കടുർ.
വടക്കെ അമേരിക്ക, മധ്യ അമേരിക്ക, കരീബിയൻ ദ്വീപുകൾ എന്നിവിടങ്ങളിലുള്ള 127 ഇനം ഹമ്മിങ് പക്ഷികളെ കണ്ടെത്തിയാണ് ആദ്യ വോള്യം പ്രസിദ്ധീകരിച്ചത്.
അവലംബം
വർഗ്ഗം:ഹമ്മിംഗ് ബേർഡ്സ് വർഗ്ഗം:നോൺ ഫിക്ഷൻ പുസ്തകങ്ങൾ
മുഹമ്മദ് അനസ്
ഇന്ത്യയിലെ ഒരു ഹ്രസ്വദൂര ഓട്ടക്കാരനാണ് മുഹമ്മദ് അനസ്. 2016ലെ റിയോ ഒളിമ്പിക്‌സിൽ ഇന്ത്യക്ക് വേണ്ട 400 മീറ്റർ ഓട്ടത്തിലും 4 ഗുണം 400 മീറ്റർ പുരുഷ റിലേ ടീമിലും ഇദ്ദേഹം അംഗമാണ്.
2016 ജൂണിൽ പോളണ്ടിൽ നടന്ന പോളിഷ് അത്‌ലറ്റിക്‌സ് ചാംപ്യൻഷിപ്പിൽ അനസ് 400മീറ്ററിൽ ദേശീയ റെക്കോർഡ് തകർത്തിരുന്നു. 45.40 സെക്കന്റ് എന്ന ഒളിമ്പിക് യോഗ്യത ലക്ഷ്യം നേടി. . മിൽഖാ സിങ്ങിനും കെ.എം. ബിനുവിനും ശേഷം 400 മീറ്ററിൽ ഒളിമ്പികസ് യോഗ്യത നേടുന്ന ഇന്ത്യക്കാരനാണ് മുഹമ്മദ് അനസ്. ബംഗളുരുവിൽ നടന്ന ഇന്ത്യൻ ഗ്രാന്റ് പ്രീയിൽ 4 ഗുണം 40 മീറ്റർ റിലേയിൽ ദേശീയ റെക്കോർഡ് തിരുത്തിയ ടീമിൽ അംഗമായിരുന്നു. അന്ന് മൂന്ന് മിനിട്ട് 00.91 സെക്കൻഡിലാണ് മുഹമ്മദ് അനസ് ഉൾപ്പെട്ട റിലേ ടീം റെക്കോർഡ് സൃഷ്ടിച്ചത്. ഇതിന് നാലാഴ്ച മുൻപ് അനസ്, കുഞ്ഞിമുഹമ്മദ്, അയ്യസാമി ധരുൺ, അരോകിയ രാജീവ്‌ എന്നിവർ തുർക്കിയിൽ വെച്ച് തീർത്ത 3:02: 17 സെക്കന്റ് എന്ന ഇന്ത്യൻ ദേശീയ റെക്കോർഡാണ് ബംഗളൂരുവിൽ തിരുത്തി കുറിച്ചത്. ഈ പ്രകടനം ലോക റാങ്കിങ്ങിൽ ഈ റിലെ ടീമിന് 13ആം സ്ഥാനത്തെത്താൻ സഹായകരമായി. ഒളിമ്പിക്‌സിലേക്ക് യോഗ്യത നേടുന്ന നൂറാമത് ഇന്ത്യൻ താരമാണ് അനസ് അദ്ദേഹത്തെ 2019 ലെ അർജുന പുരസ്കാരത്തിന് ശുപാർശ ചെയ്തിട്ടുണ്ട്.
ജീവിത രേഖ
1994 സെപ്തംബർ 17ന് കേരളത്തിലെ കൊല്ലം ജില്ലയിലെ നിലമേലിൽ ജനിച്ചു. പൂർണ നാമം മുഹമ്മദ് അനസ് യഹ്‌യ.
അവലംബം
വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:1994-ൽ ജനിച്ചവർ
തുമ്പിയുടെ ശരീരഘടന
അപൂർണ്ണ രൂപാന്തരീകരണം വഴി ജീവിതചക്രം പൂർത്തിയാക്കുന്ന ഒരു പ്രാണിയാണ് തുമ്പി. ഇവയുടെ ലാർവ മുട്ടവിരിഞ്ഞു വെള്ളത്തിൽ വളരുന്നു. വളർച്ച പൂർത്തിയാക്കി ഇമാഗോ ആയി രൂപാന്തരീകരണം പ്രാപിക്കുന്നതിനായി കരക്ക്‌ കയറുന്നതിനു മുൻപ് അവ എട്ട് മുതൽ പതിനേഴ് പ്രാവശ്യം വരെ പടം പൊളിക്കുന്നു.
ശിരസ്സ്
28,000-ൽപ്പരം ഒമ്മറ്റിഡിയ ചേർന്നുള്ള വലിയ കണ്ണുകളും മൂന്നു ഒസെല്ലിയും ഇവയ്ക്ക് നല്ല കാഴ്ചശക്തിയും അതോടൊപ്പം പറക്കലിൽ സ്ഥിരതയും രൂപങ്ങൾ കൃത്യമായി തിരിച്ചറിയാനുള്ള കഴിവും നൽകുന്നു. രണ്ടു ചെറിയ ശൃംഗികകളും ചവയ്ക്കാനും കടിച്ചുമുറിക്കാനും ഉപകരിക്കുന്ന വദനഭാഗങ്ങളും ഇവയ്ക്കുണ്ട്.
ചിറകുകൾ
ധാരാളം ഞരബുകൾ കൊണ്ടു ബലപ്പെടുത്തിയിരിക്കുന്ന ഇവയുടെ ചിറകുകൾ മിക്കവാറും സുതാര്യമോ ഭാഗികമായി നിറങ്ങളോടു കൂടിയവയോ ആകാം. മിക്കവാറും തുമ്പികളുടെയും ചിറകുകളുടെ അഗ്രങ്ങളുടെ മുന്ഭാഗത്തായി ഓരോ റ്റെറോസ്റ്റിഗ്മ ഉണ്ടാകും. ഇവ കട്ടികൂടിയതും നിറവ്യത്യാസമുള്ളതും ഞരമ്പുകളാൽ ചുറ്റപ്പെട്ടതും ഹീമോലിംഫ് നിറഞ്ഞതും ആയിരിക്കും. ഭാരം കൂടിയ ഈ ഭാഗം പ്രാണികളെ തെന്നിപ്പറക്കാനും വേഗതയാർജ്ജിക്കാനും സ്ഥിരത നിലനിർത്താനും സഹായിക്കുന്നു. ചിറകുകളിലുള്ള അഞ്ചു പ്രധാന ഞരമ്പുകളും ആരംഭസ്ഥാനത്ത് കൂടിച്ചേർന്നിരിക്കുന്നു.
സബ്‌കോസ്റ്റൽ ഞരമ്പ് ചിറകിന്റെ മുൻഭാഗത്തെ വരിപ്പുമായി കൂട്ടിമുട്ടുന്നിടത്ത് ഒരു നോഡ്സ് (nodus) ഉണ്ട്. ചിറകുകളിലെ ഞരമ്പുകളുടെ ഘടന തുമ്പികളെ വേർതിരിച്ചറിയുവാൻ സഹായകമാണ്. നാലു ചിറകുകളും സ്വതന്ത്രമായി ചലിപ്പിക്കാനാകും. ചിറകുകളുടെ അഗ്രങ്ങൾ തമ്മിൽ 17 mm (Agriocnemis) മുതൽ 191 mm (Megaloprepus coerulatus വരെ വലിപ്പമുള്ള തുമ്പികളുണ്ട്.
കാലുകൾ
ഇവയുടെ കാലുകൾ ഇരപിടിക്കാനും ഇരിക്കാനും ഉപകരിക്കുന്നു.
ഉദരം
ഇവയുടെ ഉദരം നീണ്ടു നേർത്തതാണ്. ഇത് പത്തു ഖണ്ഡങ്ങളാൽ നിർമ്മിക്കപ്പെട്ടിരിക്കുന്നു. തന്മൂലം ശരീരം ആവശ്യാനുസരണം വളയ്ക്കുവാൻ സാധിക്കുന്നു. തുമ്പികൾ ഇണ ചേരുന്നത് ചക്രരൂപത്തിൽ പരസ്പരം കോർത്തു പിടിച്ചാണ്. ഇത്തരത്തിൽ കോർത്തു പിടിക്കുവാനുള്ള കുറുവാലുകൾ ഉദരത്തിന്റെ അവസാനഭാഗത്തായി കാണപ്പെടുന്നു. ഇണ ചേരുവാനായി ആൺതുമ്പികളിൽ രണ്ടും മൂന്നും ഖണ്ഡങ്ങളിൽ ഉപ പ്രത്യുൽപ്പാദന അവയവവും പെൺതുമ്പികളിൽ എട്ട്-ഒൻപത് ഖണ്ഡങ്ങളിൽ മുട്ടയിടുവാനുള്ള ഓവിപ്പോസിറ്ററും ഉണ്ട്. എന്നാൽ വെള്ളത്തിൽ നേരിട്ടു മുട്ടയിടുന്ന തുമ്പികൾക്ക് ഒരു ഫ്‌ളാപ്‌ മാത്രമേ ഉണ്ടാകൂ.
അവലംബം
വർഗ്ഗം:തുമ്പികൾ
തേവാടി ടി.കെ. നാരായണക്കുറുപ്പ്
ജീവിതരേഖ
കൊല്ലത്ത് 1908 ൽ ജനിച്ചു. അച്ഛൻ പടിഞ്ഞാറെ കല്ലടയിൽ പെരുമ്പുറത്തു വീട്ടിൽ വേലുപ്പിള്ള. അമ്മ പടിഞ്ഞാറെ കൊല്ലം (കാവനാട്) തേവാടി കുടുംബത്തിൽ ഗൗരിയമ്മ. പ്രാഥമിക വിദ്യാഭ്യാസം കല്ലടയിൽ. പ്രശസ്തമായ പുന്നശ്ശേരി ഇല്ലത്ത് നമ്പി നീലകണ്ഠശർമ്മയിൽ നിന്നും സംസ്കൃത പഠനം. പ്രശസ്ത ഭിഷഗ്വരൻ ഒ.എൻ. കൃഷ്ണക്കുറുപ്പിന്റെ (ഒ.എൻ.വി യുടെ പിതാവ്) കീഴിൽ ആയുർവ്വേദ പഠനവും പരിശീലനവും. ചുരുങ്ങിയ കാലം കൊണ്ടുതന്നെ മഹാഭിഷഗ്വരൻ എന്ന പ്രശസ്തി നേടി. 1935-ൽ “ആത്മഗീതം' പുറത്തുവന്നു. മലയാളത്തിലെ ആദ്യ ഗദ്യ കവിതാ സമാഹാരമായി ഇത് വിശേഷിപ്പിക്കപ്പെടുന്നു. 1945 മുതൽ കൊല്ലത്തു നിന്ന് "ടാഗോർ' എന്ന മാസിക പ്രസിദ്ധീകരിച്ചു. അധിക കാലം മാസിക തുടർന്നു നടത്താനായില്ല. മലയാളത്തിലെ ലിറ്റിൽ മാസികകളുടെ തുടക്കം എന്ന് ടാഗോർ മാസികയെ വിശേഷിപ്പിക്കാം. പി. കുഞ്ഞിരാമൻ നായർ, ലളിതാംബികാ അന്തർജ്ജനം മുതൽ ഉള്ളൂരും വള്ളത്തോളും വരെ ടാഗോർ മാസികയിൽ എഴുത്തുകാരായിരുന്നു. ജി. കുമാരപിള്ളയും ഓംചേരിയും ആനന്ദക്കുട്ടനുമൊക്കെ എഴുതിത്തുടങ്ങുന്നതും ഈ മാസികയിലായിരുന്നു.
ആത്മഗീതം(song of soul)
തേവാടി ടി. കെ. നാരായണക്കുറുപ്പിന്റെ ആത്മഗീതം എന്ന ഗദ്യകവിതാസമാഹാരം പുറത്തുവരുന്നത്‌ 1935- ൽ ആണ്‌. പേരിടാത്ത ഗദ്യകവിതകളും മുക്തകങ്ങൾ എന്നു പേരിട്ട ഗദ്യഖണ്ഡങ്ങളും ചേർന്നതാണ്‌ ടി. കെ. നാരായണക്കുറുപ്പിന്റെ ആത്മഗീതം എന്ന സമാഹാരം. അതിൽ മുക്തകങ്ങളിൽ മൂന്നാമത്തേതായി ചേർത്തിരിക്കുന്ന കവിത
സമാഹാരം മഹാത്മാഗാന്ധി സർവ്വകലാശാലയിൽ മലയാളം ബിരുദാനന്തരബിരുദത്തിനു പഠിക്കാനുണ്ട്. സമാഹാരത്തിൽ ആകെ മൂന്ന് ഭാഗങ്ങളാണ് ഉള്ളത്. ആദ്യകവിത എട്ട് ഭാഗങ്ങളുള്ള ആത്മഗീതമാണ്. അദ്ദേഹം ആത്മഗീതത്തിൽ എഴുതുന്നു, '' 'നശിക്കാത്ത വിത്തിനു ചെടിയാവാൻ കഴിവില്ല! ചെടിയാവാത്ത വിത്തിന് നശിക്കാതെ തരമില്ല' '' തുടർന്ന് 87 മുക്തകങ്ങൾ ചേർത്തിരിക്കുന്നു. '''മൺതരിയുടെ മൌനത്തിന് എറുമ്പുകൾ ഭാഷ്യം ചമയ്ക്കുന്നു' '' അവസാനകവിത 'ഞാൻ ' അദ്ദേഹത്തിന്റെ അവസാനരചനകളിൽ പെടുന്നതായ് കരുതുന്നു, {{Cquote|'''അക്ലിപ്തമായത്, അനശ്വരമാണ്
അത് അങ്ങാണ്, അങ്ങ് ഏകമാണ്.
പുറം കണ്ണികൾ
വർഗ്ഗം:മലയാളകവികൾ വർഗ്ഗം:ഭിഷഗ്വരർ
ദൃശ്യമണ്ഡലം
ലളിതമായി പറഞ്ഞാൽ, ഒരു കണ്ണ് മുന്നിലുള്ള ഒരു വസ്തുവിൽ കേന്ദ്രീകരിച്ചിരിക്കുമ്പോൾ മുന്നിലും ചുറ്റിനുമായി കാണാൻ കഴിയുന്ന മുഴുവൻ പ്രദേശവും എന്ന് ദൃശ്യമണ്ഡലം അഥവാ വിഷ്വൽ ഫീൽഡിനെ നിർവചിക്കാം.
ഒപ്റ്റിക്കൽ ഉപകരണങ്ങളിലും ഇമേജ് സെൻസറുകളിലും ഇതിന് തുല്യമായ ആശയം ഫീൽഡ് ഓഫ് വ്യൂ (FOV) ആണ്.
ഒപ്റ്റോമെട്രി, ഒഫ്താൽമോളജി, ന്യൂറോളജി എന്നിവയിൽ, വിഷ്വൽ ഫീൽഡിനെ സ്കോട്ടോമയോ അല്ലെങ്കിൽ മധ്യ, ബാഹ്യ കാഴ്ചമണ്ഡല പ്രശ്നങ്ങൾക്ക് കാരണമാകുന്ന മറ്റ് രോഗങ്ങളോ ബാധിച്ചിട്ടുണ്ടോ എന്ന് നിർണ്ണയിക്കാൻ ഒരു വിഷ്വൽ ഫീൽഡ് ടെസ്റ്റ് ഉപയോഗിക്കുന്നു.
സാധാരണ പരിധികൾ
ലഘുചിത്രം| ഹാരി മോസ് ട്രാക്ക്വെയർ തന്റെ “ക്ലിനിക്കൽ പെരിമെട്രി” (1938) എന്ന പുസ്തകത്തിൽ വിഷ്വൽ ഫീൽഡിന്റെ ആകൃതിയും വലുപ്പവും സംബന്ധിച്ച് നൽകിയിരിക്കുന്ന ക്ലാസിക്കൽ ചിത്രം. മിക്കപ്പോഴും ഉദ്ധരിച്ച 90 ° വ്യാപ്തിയെക്കാൾ മൂക്കിന് എതിർ ഭാഗത്ത് (ടെമ്പറൽ) വിഷ്വൽ ഫീൽഡ് വളരെ വലുതാണെന്ന് ഇത് കാണിക്കുന്നു. പത്തൊൻപതാം നൂറ്റാണ്ടിൽ സമാനമായ പരിധികൾ ഇതിനകം റിപ്പോർട്ട് ചെയ്യപ്പെട്ടിട്ടുണ്ട്. മനുഷ്യരുടെ ഒരു കണ്ണിൻ്റെ (മോണോകുലാർ) സാധാരണ വിഷ്വൽ ഫീൽഡ് ഓരോ കണ്ണിലെയും ലംബ മെറിഡിയനിൽ നിന്ന് മൂക്കിന്റെ വശത്ത് (അല്ലെങ്കിൽ അകത്തേക്ക്) ഏകദേശം 60 ഡിഗ്രി വരെ, മൂക്കിന് എതിർ വശത്ത് (അല്ലെങ്കിൽ പുറത്തേക്ക്) ഏകദേശം 107 ഡിഗ്രി വരെ, മുകളിൽ ഏകദേശം 70 ഡിഗ്രി വരെ താഴേക്ക് ഏകദേശം 80 ഡിഗ്രി വരെ എന്നിങ്ങനെയാണ്. പല പുസ്തകങ്ങളിലും ഈ അളവുകളിൽ ഏറ്റക്കുറച്ചിലുകളുണ്ട്.
രണ്ട് മോണോക്യുലാർ ഫീൽഡുകളുടെ സൂപ്പർഇമ്പോസിഷനാണ് ബൈനോക്കുലർ വിഷ്വൽ ഫീൽഡ്. ബൈനോക്കുലർ ഫീൽഡിൽ, ലംബ മെറിഡിയന്റെ ഇടത് ഭാഗത്തെ ഇടത് വിഷ്വൽ ഫീൽഡ് എന്ന് വിളിക്കുന്നു (ഇത് താൽക്കാലികമായി ഇടതുവശത്തും, വലത് കണ്ണിന് മൂക്കിന്റെ ദിശയിലുമാണ്); അതേ രീതിയിൽ വലത് വിഷ്വൽ ഫീൽഡും നിർവ്വചിക്കാം. ലംബവും തിരശ്ചീനവുമായ മെറിഡിയൻ വേർതിരിച്ച നാല് മേഖലകളെ മുകളിലെ / താഴത്തെ/ ഇടത് / വലത് ക്വാഡ്രാന്റുകൾ എന്ന് വിളിക്കുന്നു. യൂറോപ്യൻ യൂണിയനിൽ, ഡ്രൈവിംഗിന്റെ ഏറ്റവും കുറഞ്ഞ ഫീൽഡ് ആവശ്യകത ലംബ മെറിഡിയന്റെ ഇരുവശത്തും 50 ഡിഗ്രിയും ലംബമായി ആകെ 120 ഡിഗ്രിയും, അതോടൊപ്പം തിരശ്ചീന മെറിഡിയന് മുകളിലും താഴെയുമായി 20 ഡിഗ്രിയുമാണ്. വിഷ്വൽ ഫീൽഡിന്റെ മധ്യ 17 ഡിഗ്രി വ്യാസവുമായി മാക്കുല യോജിക്കുന്നു; ഫോവിയ കേന്ദ്ര 5.2 ഡിഗ്രി വരെയും ഫോവിയോള 1 – 1.2 ഡിഗ്രി വരെ വ്യാസമുള്ളതുമാണ്.
മൂക്ക് രണ്ട് കണ്ണുകളുടെയും കാഴ്ചയുടെ മേഖലയിലാണ് സ്ഥിതിചെയ്യുന്നത്, പക്ഷേ പിന്നീട് തലച്ചോറിൽ നടക്കുന്ന പ്രോസസ്സിംഗ് കാരണം സാധാരണ നോട്ടത്തിൽ ഇത് ശ്രദ്ധിക്കപ്പെടുന്നില്ല.
വിഷ്വൽ ഫീൽഡ് അളക്കൽ
വിഷ്വൽ ഫീൽഡ് അളക്കുന്ന ഒരു രീതിയാണ് പെരിമെട്രി. കൈനെറ്റിക് സ്റ്റാറ്റിക് എന്നിങ്ങനെ രണ്ട് തരത്തിലുള്ള പെരിമെട്രികൾ ഉണ്ട്. ഓട്ടോമേറ്റഡ് ഹംഫ്രി ഫീൽഡ് അനലൈസർ, ഹൈഡൽബർഗ് എഡ്ജ് പെരിമീറ്റർ അല്ലെങ്കിൽ ഒക്കുലസ് എന്നിവയാണ് സാധാരണയായി ഉപയോഗിക്കുന്ന പെരിമീറ്ററുകൾ.
കേന്ദ്ര വിഷ്വൽ ഫീൽഡ് അളക്കാൻ രൂപകൽപ്പന ചെയ്ത ഫ്ലാറ്റ് സ്ക്രീനുള്ള ഒരു ചെറിയ ഉപകരണമായ ക്യാമ്പിമീറ്റർ ഉപയോഗിക്കുന്നതാണ് മറ്റൊരു രീതി.
വിഷ്വൽ ഫീൽഡിന്റെ സെൻട്രൽ 24 ഡിഗ്രി അല്ലെങ്കിൽ 30 ഡിഗ്രി പരിശോധിക്കുന്നതിനായി മിക്ക പെരിമീറ്ററുകളിലും ലൈറ്റ് സ്പോട്ട് പാറ്റേണുകൾ ഉപയോഗിക്കുന്നു. മിക്ക പെരിമീറ്ററുകൾക്കും ഒരു കണ്ണിലെ വിഷ്വൽ ഫീൾഡിൻ്റെ 80 അല്ലെങ്കിൽ 90 ഡിഗ്രി വരെ പരിശോധിക്കാനുള്ള കഴിവുണ്ട്.
വിഷ്വൽ ഫീൽഡ് പരിശോധിക്കാനുള്ള മറ്റൊരു രീതി രോഗിയുടെ കാഴ്ചമണ്ഡലം പ്രാക്റ്റീഷണറുടെ കാഴ്ച മണ്ഡലവുമായി താരതമ്യം ചെയ്യുന്ന രീതിയാണ്. ഇതിൽ പരിശീലകർ നാല് ക്വാഡ്രന്റുകളിലായി 1, 2 അല്ലെങ്കിൽ 5 വിരലുകൾ ഉയർത്തിപ്പിടിക്കും, രോഗിക്ക് വിരലുകളുടെ എണ്ണം ശരിയായി റിപ്പോർട്ടുചെയ്യാൻ കഴിയുന്നുവെങ്കിൽ, സാധാരണ ഫലം "ഫിംഗർ ടു ഫിംഗർ കൌണ്ടിങ്ങ്" (പലപ്പോഴും എഫ്‌ടി‌എഫ്‌സി എന്ന് ചുരുക്കത്തിൽ) രേഖപ്പെടുത്തുന്നു. പ്രാക്ടീഷണർക്കും രോഗിക്കും ഇടയിൽ ഒരു ചെറിയ വസ്തു പിടിച്ച് അന്ധബിന്ദു നിർണ്ണയിക്കാനും കഴിയും. ഇത്തരത്തിലുള്ള രീതിയുടെ നിരവധി വകഭേദങ്ങളുണ്ട്. വളരെ എളുപ്പത്തിൽ ദൃശ്യമണ്ഡലം വിലയിരുത്താനാവുമെങ്കിലും ഇത് വിശ്വസനീയമായ രീതിയല്ല.
ദൃശ്യ മണ്ഡല നഷ്ടം
കണ്ണ്, ഒപ്റ്റിക് നാഡി അല്ലെങ്കിൽ തലച്ചോറിനെ ബാധിക്കുന്ന പല രോഗങ്ങൾ അല്ലെങ്കിൽ തകരാറുകൾ കാരണം വിഷ്വൽ ഫീൽഡ് നഷ്ടം സംഭവിക്കാം. കണ്ണിനെ സംബന്ധിച്ചിടത്തോളം, ഗ്ലോക്കോമ പെരിഫറൽ ഫീൽഡ് വൈകല്യങ്ങൾക്ക് കാരണമാകുന്നു. മാക്യുലയെ ബാധിക്കുന്ന മാക്യുലർ ഡീജനറേഷനും മറ്റ് രോഗങ്ങളും കേന്ദ്ര ഫീൽഡ് വൈകല്യങ്ങൾക്ക് കാരണമാകുന്നു. വിഷ്വൽ പാതയിലെ പ്രശ്നങ്ങൾ, ഹോമോണിമസ് ഹെമിയനോപ്സിയ, ക്വാഡ്രന്റനോപ്സിയ, സ്കോട്ടോമ എന്നിവയുൾപ്പെടെയുള്ള വിഷ്വൽ അസ്വസ്ഥതകൾക്ക് കാരണമാകുന്നു.
വിഷ്വൽ ഫീൽഡ് വൈകല്യങ്ങളുടെ പ്രധാന വർഗ്ഗീകരണം
മറ്റ് സവിശേഷതകൾ ഇവയാണ്:
ഗ്ലോക്കോമയിലെ വിഷ്വൽ ഫീൽഡ് വൈകല്യങ്ങൾ
ഗ്ലോക്കോമയിൽ, റെറ്റിനൽ നെർവ് ഫൈബർ പാളിക്ക് കേടുപാടുകൾ സംഭവിക്കുന്നതിലൂടെ വിഷ്വൽ ഫീൽഡ് വൈകല്യങ്ങൾ ഉണ്ടാകുന്നു. ഫീൽഡ് വൈകല്യങ്ങൾ പ്രധാനമായും പ്രൈമറി ഓപ്പൺ ആംഗിൾ ഗ്ലോക്കോമയിലാണ് കാണപ്പെടുന്നത്. റെറ്റിനൽ നെർവ് ഫൈബർ പാളിയുടെ തനതായ ഘടന കാരണം, ശ്രദ്ധേയമായ നിരവധി പാറ്റേണുകൾ വിഷ്വൽ ഫീൽഡിൽ കാണപ്പെടുന്നു. ആദ്യകാല ഗ്ലോക്കോമറ്റസ് മാറ്റങ്ങൾ മിക്കതും കേന്ദ്ര വിഷ്വൽ ഫീൽഡിനുള്ളിൽ കാണപ്പെടുന്നു, പ്രധാനമായും ഫിക്സേഷനിൽ നിന്ന് 10°-20°യിൽ ജെറംസ് പ്രദേശത്ത്.
സാധാരണ ഗ്ലോക്കോമ ഫീൽഡ് വൈകല്യങ്ങൾ ഇവയാണ്: ലഘുചിത്രം|വിഷ്വൽ ഫീൽഡിലെ ജറംസ് ഏരിയയും സ്കോട്ടോമകളുടെ തരങ്ങളും
മാക്യുലർ ഡീജനറേഷനിൽ (എഎംഡി) ഫീൽഡ് വൈകല്യങ്ങൾ
10 മുതൽ 17 ഡിഗ്രി വരെ വ്യാസമുള്ള (വിഷ്വൽ കോണിൽ) വിഷ്വൽ ഫീൽഡിലെ കേന്ദ്ര മേഖലയാണ് റെറ്റിനയുടെ മാക്യുല. നല്ല വെളിച്ചത്തിൽ ഉയർന്ന റെസല്യൂഷൻ കാഴ്ചയ്ക്ക് ഇത് ഉത്തരവാദിയാണ്, പ്രത്യേകിച്ച് വായനയ്ക്ക്. മാക്കുലയെ ബാധിക്കുന്ന പല രോഗങ്ങളും കേന്ദ്ര കാഴ്ച മണ്ഡലത്തിലെ വൈകല്യങ്ങൾക്ക് കാരണമായേക്കാം, അവയിൽ മെറ്റമോർഫോപ്സിയ, സെൻട്രൽ സ്കോട്ടോമ എന്നിവ ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കാഴ്ച വർഗ്ഗം:നേത്രവിജ്ഞാനം വർഗ്ഗം:ഒപ്റ്റോമെട്രി വർഗ്ഗം:വിഷ്വൽ സിസ്റ്റം
കതിർമണ്ഡപം
കെ.പി. പിള്ള സംവിധാനം ചെയ്ത് 1979 ൽ പുറത്തിറങ്ങിയ ഒരു മലയാളചലച്ചിത്രമാണ്കതിർമണ്ഡപം. പ്രേം നസീർ, ജയഭാരതി, അടൂർ ഭാസി, മധു എന്നിവരായിരുന്നു ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത് .ഈ ചിത്രത്തിലെ ശ്രീകുമാരൻ തമ്പി എഴുതിയ ഗാനങ്ങൾക്ക് വി. ദക്ഷിണാമൂർത്തി ഈണം നൽകി.
അഭിനേതാക്കൾ
==ഗാനങ്ങൾ == ഗാനങ്ങൾ :ശ്രീകുമാരൻ തമ്പി ഈണം :വി. ദക്ഷിണാമൂർത്തി
പുറത്തേക്കുള്ള കണ്ണികൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
ടുഗേല നദി
ടുഗേല നദി (സുളു: Thukela; ആഫ്രിക്കാൻസ്: Tugelarivier), ദക്ഷിണാഫ്രിക്കയിലെ ക്വാസുളു-നേറ്റൽ പ്രവിശ്യയിലെ ഏറ്റവും വലിയ നദിയാണ്. രാജ്യത്തെ ഏറ്റവും പ്രധാനപ്പെട്ട നദികളിലൊന്നാണിത്. ഈ നദി ഡ്രാക്കെൻസ്ബർഗ്ഗ് മലനിരകളിലെ മോണ്ട്-ഓക്സ്-ഉറവിടങ്ങളിൽ നിന്ന് ഉത്ഭവിച്ച് 947 മീറ്റർ താഴ്ചയുള്ള ടുഗേല വെള്ളച്ചാട്ടത്തിലേയ്ക്കു പതിക്കുന്നു. മറ്റ് രണ്ട് പ്രധാന സൗത്ത് ആഫ്രിക്കൻ നദികളായ ഓറഞ്ച്, വാൽ എന്നിവയുടെ പോഷകനദികളുടെ ഉദ്ഭവസ്ഥാനങ്ങളും മോണ്ട്-ഓക്സ് സ്രോതസ്സുകളാണ്.
മുസിരിസ് പൈതൃകസംരക്ഷണപദ്ധതി
മുസിരിസ് എന്ന പഴയകാല തുറമുഖനഗരത്തിന്റെ പ്രാധാന്യം കണക്കിലെടുത്ത് തുടങ്ങിയ പൈതൃകസംരക്ഷണ പദ്ധതിയാണ് മുസിരിസ് പൈതൃകസംരക്ഷണപദ്ധതി. ഇന്ത്യയിലെ ഏറ്റവും വലിയ പൈതൃക സംരക്ഷണപദ്ധതിയായാണിത്. എറണാകുളം ജില്ലയിലെ പറവൂർ മുതൽ തൃശൂർ ജില്ലയിലെ കൊടുങ്ങല്ലൂർ വരെയുള്ള പ്രദേശങ്ങളാണ് പദ്ധതിയുടെ പരിഗണനയിൽ വരുന്ന പ്രധാന ഇടങ്ങൾ. കേരള സർക്കാരിന്റെ ആദ്യ ഹരിതപദ്ധതി എന്ന സവിശേഷതയും ഇതിനുണ്ട്. കേരള ടൂറിസം വകുപ്പിനാണ് പദ്ധതിയുടെ ചുമതല. നിരവധി സർക്കാർ വകുപ്പുകളുടെയും സ്ഥാപനങ്ങളുടെയും പ്രവർത്തനങ്ങളെ ഏകോപിപ്പിച്ചാണ് പദ്ധതി മുന്നോട്ടുപോകുന്നത്. നാല്പതു കോടി രൂപ വകയിരുത്തിയിട്ടുള്ള ഈ പദ്ധതി സർക്കാരിൻ്റെ ടൂ റിസം വകുപ്പും ധനകാര്യവകുപ്പും ചേർന്നാണ് നടത്തുന്നത്. പട്ടണത്തു നടന്ന ഖനന ഗവേഷണം തന്നെയാണ് പദ്ധതിയുടെ തുടക്കത്തിനു കാരണം. കൊടുങ്ങല്ലൂർ പ റവൂർ പ്രദേശങ്ങളെ ഒന്നിച്ചെടുത്ത് ചരിത്രസ്മാരകങ്ങൾ സംരക്ഷിക്കുകയും വിനോദ സഞ്ചാരത്തെ പ്രോത്സാഹിപ്പിക്കുകയുമാണ് പ്രഖ്യാപിത ലക്ഷ്യം. 2007 ലും 2008 ലും കെ.സി. എച്ച്. ആർ. ആാണ് പട്ടണത്തിൽ ഉദ്ഖനനം ഏറ്റെടുത്തു നടത്തുകയും അതിനെ കൃത്യമായ ചട്ടക്കൂടുള്ള പദ്ധതിയായി മാറ്റുകയും ചെയ്തത്.
വടക്ക് മതിലകം, തെക്ക് വടക്കൻ പറവൂർ, കിഴക്ക് ചേന്ദമംഗലം-കൃഷ്ണങ്കോട്ട, പടിഞ്ഞാ റ് അ റബിക്കടൽ ഏകദേശം ഈ അതിരുകൾക്കുള്ളിൽ കൊടുങ്ങല്ലൂർ ആസ്ഥാനമായി കിടക്കുന്ന ഈ പ്രദേശത്തിൻ്റെ ചരിത്ര സമ്പത്ത് വീണ്ടെടുത്ത് ശാസ്ത്രീയമായി സം‌രക്ഷിച്ച് സവിശേഷ ചരിത്ര പഠനാനുഭവമാക്കി മാറ്റുവാൻ ഉള്ള ഒരു സംരഭമാണ് മുസിരിസ് പൈതൃക പദ്ധതി ( എം. എച്ച്. പി. ) ഈ പ്രദേശത്തെ ചരിത്ര സ്മാരകങ്ങളെ ചരിത്ര നടപ്പാതകളും ചരിത്ര ജലപാതകളും വഴി കൂട്ടിയിണക്കി, സന്ദർശകർക്ക് കേരള ചരിത്രത്തിൻ്റെ ഗതിവിന്യാസങ്ങളുടേയും രൂപ പരിണാമങ്ങളുടേയും ഒരു പരിച്ഛേദം പരിചയപ്പെടൂത്തുവാനുള്ള ഉദ്യമം കൂടിയാണിത്. ഭരണ നിർവ്വഹണം വിനോദ സഞ്ചാര വകുപ്പിനാണ്. ഇതിൻ്റെ സാങ്കേതിക അക്കാദമിക നേതൃത്വം കേരള ചരിത്ര ഗവേഷണ കൗൺസിലിനാണ്. ( കെ.സി.എച്ച്.അർ.) ലഘുചിത്രം|കോട്ടപ്പുറം കോട്ടയുടെ അവശിഷ്ടങ്ങൾ - മുസിരിസ് പ്രൊജക്റ്റുമായി ബന്ധപ്പെട്ട ഖനനത്തിനിടെ ലഘുചിത്രം|കോട്ടപ്പുറം -മുസിരിസ് പദ്ധതി ഉദ്ഖനനത്തിനിടെ കണ്ട കോട്ടയുടെ അവശിഷ്ടങ്ങൾ ലഘുചിത്രം|കോട്ടപ്പുറം കോട്ടയുടെ അവശിഷ്ടങ്ങൾ - ഉത്ഖനനം ചെയ്യുന്നതിനിടെ കണ്ടെത്തിയത്
മ്യൂസിയങ്ങൾ
മുസിരിസ് പദ്ധതിയുടെ പ്രധാന ആകർഷണങ്ങളിലൊന്ന് ഇരുപത്തഞ്ചോളം വരുന്ന പൈതൃകമ്യൂസിയങ്ങളാണ്. പറവൂർ ജൂതപ്പള്ളി, ചേന്ദമംഗലം ജൂതപ്പള്ളി, പാലിയം കൊട്ടാരം, പാലിയം നാലുകെട്ട് എന്നിവടങ്ങൾ കേന്ദ്രീകരിച്ചാണ് പ്രധാന മ്യൂസിയങ്ങൾ. പറവൂർ ജൂതപ്പള്ളിയിലേത് ജൂതരുടെ ചരിത്രം വിശദമാക്കുന്ന മ്യൂസിയമാണ്. 1615ൽ പണികഴിപ്പിച്ചതെന്നു കരുതുന്ന ഈ ജൂതപ്പള്ളി കേരളത്തിലെ ജൂതരുടെ ആദ്യകാല ചരിത്രമാണ് പറയുന്നത്. ചേന്ദമംഗലം ജൂതപ്പള്ളി ജൂതരുടെ ജീവിതശൈലി വിശദീകരിക്കുന്ന മ്യൂസിയമായാണ് ചിട്ടപ്പെടുത്തിയിരിക്കുന്നത്. പതിനേഴാം നൂറ്റാണ്ടിലാണ് ഈ സിനഗോഗ് നിർമ്മിച്ചത്. പാലിയം കൊട്ടാരം പാലിയത്തു തറവാടിനെ കേന്ദ്രീകരിച്ചുള്ള അക്കാലത്തെ ചരിത്രം വിശദമാക്കുന്ന മ്യൂസിയമാണ്. പാലിയം നാലുകെട്ട് അക്കാലത്തെ ജീവിതരീതികളെയും ഉപകരണങ്ങളെയും പരിചയപ്പെടുത്തുന്നു. ചെറായിലെ സഹോദരൻ അയ്യപ്പൻ മ്യൂസിയം, അബ്ദുൾ റഹ്മാൻ സാഹിബ് മ്യൂസിയം, കേസരി ബാലകൃഷ്ണ മ്യൂസിയം,  ചേരമാൻ ജുമാമസ്ജിദിലെ‍‍ ഇസ്ലാമിക് ചരിത്ര മ്യൂസിയം എന്നിവയാണ് മറ്റു പ്രധാന മ്യൂസിയങ്ങൾ. ഇതുകൂടാതെയുള്ള മ്യൂസിയങ്ങൾ നിർമ്മാണഘട്ടത്തിലാണ്.
പുരാവസ്തുഖനന കേന്ദ്രങ്ങൾ
മുസിരിസിന്റെ പ്രാധാന്യം വെളിവായത് പട്ടണം എന്ന ഗ്രാമത്തിൽ നടന്ന ഉദ്ഖനനത്തോടെയാണ്. ഖനനം നടന്ന പ്രദേശം ഇന്ന് മുസിരിസ് പൈതൃക പദ്ധതിയുടെ ഭാഗമായി സഞ്ചാരികൾക്കായി തുറന്നുകൊടുത്തിട്ടുണ്ട്. കൊടുങ്ങല്ലൂരിലെ കോട്ടപ്പുറം കോട്ടയിലും ഉദ്ഖനനം നടന്നിട്ടുണ്ട്. ഇവിടവും സഞ്ചാരികളെ ആകർഷിക്കുന്നു.
പുറത്തേക്കുള്ള കണ്ണികൾ
മുസിരിസ് പൈതൃക പദ്ധതിയുടെ ഔദ്യോഗിക വെബ്‍സൈറ്റ്
വർഗ്ഗം:കേരളത്തിലെ വിനോദസഞ്ചാരം
പീസ് കൺക്ളൂഡെഡ്
ജോൺ എവെറെറ്റ് മില്ലെയ്സ് വരച്ച ഒരു ചിത്രമാണ് പീസ് കൺക്ളൂഡെഡ് (Peace Concluded, 1856) (1856). മുറിവേറ്റ ഒരു ബ്രിട്ടീഷ് സൈനിക ഉദ്യോഗസ്ഥൻ ക്രിമിയൻ യുദ്ധം അവസാനിച്ചതെപ്പറ്റിയുള്ള വാർത്ത ടൈംസ് പത്രത്തിൽ വായിച്ചുകൊണ്ടിരിക്കുന്നരീതിയിൽ ചിത്രീകരിച്ചിരിക്കുന്നു.1856-ൽ റോയൽ അക്കാഡമിയിൽ പ്രദർശിപ്പിച്ചിരുന്ന കാലത്ത് സമ്മിശ്രപ്രതികരണമാണ് ഈ ചിത്രത്തിനു ലഭിച്ചതെങ്കിലും കലാവിമർശകനായ ജോൺ റസ്കിൻ ഇത് ഒരുകാലത്ത് "ലോകത്തിലെ ഏറ്റവും മികച്ച മാസ്റ്റർപീസുകളിൽ" ഒന്നാകുമെന്ന് പ്രവചിച്ചുകൊണ്ട് ഈ ചിത്രത്തെ പിന്തുണച്ചിരുന്നു. അന്ന് മില്ലെയ്സിന്റെ ഭാര്യയും, മുൻപ് റസ്കിന്റെ തന്നെ ഭാര്യയുമായിരുന്ന എഫി ഗ്രേയാണ് ഈ ചിത്രത്തിന്റെ മുഖ്യകഥാപാത്രം. ഇപ്പോൾ ഈ ചിത്രം മിനിയാപ്പോളിസ് ഇൻസ്റ്റിറ്റ്യൂട്ട് ഓഫ് ആർട്‌സിൽ പ്രദർശിപ്പിച്ചിരിക്കുന്നു.
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
റാമല്ല
റാമല്ല (رام الله, רמאללה) ജറുസലേം നഗരത്തിന് 10 കിലോമീറ്റർ ദൂരത്തിലുള്ള മദ്ധ്യ വെസ്റ്റ്ബാങ്കിലെ ഒരു പാലസ്തീൻ പട്ടണമാണ്. പട്ടണം സമുദ്രനിരപ്പിൽ നിന്ന് 880 മീറ്റർ ഉയരത്തിലാണ് നിലകൊള്ളുന്നത്. ഇത് പാലസ്തീനിയൻ നാഷണൽ അതോറിറ്റിയുടെ ഭരണതലസ്ഥാനമാകുന്നു. ചരിത്രപരമായി റാമല്ല ഒരു അറബ്-ക്രിസ്ത്യൻ പട്ടണമാണ്.
അവലംബം
വർഗ്ഗം:വെസ്റ്റ്ബാങ്കിലെ നഗരങ്ങൾ
ഐട്യൂൺസ്
ഐട്യൂൺസ് (/ ˈaɪtjuːnz /)എന്നത് ഒരു മീഡിയ പ്ലെയർ, മീഡിയ ലൈബ്രറി, ഇൻറർനെറ്റ് റേഡിയോ ബ്രോഡ്കാസ്റ്റർ, മൊബൈൽ ഉപകരണ മാനേജുമെന്റ് യൂട്ടിലിറ്റി, ആപ്പിൾ ഇങ്ക് വികസിപ്പിച്ചെടുത്ത ഐട്യൂൺസ് സ്റ്റോറിനായുള്ള ക്ലയന്റ് ആപ്ലിക്കേഷൻ എന്നിവയാണ്. ഇത് വാങ്ങാനും പ്ലേ ചെയ്യാനും ഡൗൺലോഡ് ചെയ്യാനും ഉപയോഗിക്കുന്നു മാക്ഒഎസ്, വിൻഡോസ് ഓപ്പറേറ്റിംഗ് സിസ്റ്റങ്ങൾ പ്രവർത്തിപ്പിക്കുന്ന പേഴ്സണൽ കമ്പ്യൂട്ടറുകളിൽ ഡിജിറ്റൽ മൾട്ടിമീഡിയ ഓർഗനൈസുചെയ്യുക, കൂടാതെ സിഡികളിൽ നിന്നുള്ള പാട്ടുകൾ കളയുക, അതുപോലെ തന്നെ ചലനാത്മകവും മികച്ചതുമായ പ്ലേലിസ്റ്റുകൾ ഉപയോഗിച്ച് ഉള്ളടക്കം പ്ലേ ചെയ്യുക. ശബ്‌ദ ഒപ്റ്റിമൈസേഷനുകൾക്കുള്ള ഓപ്‌ഷനുകളും ഐട്യൂൺസ് ലൈബ്രറി വയർലെസ് പങ്കിടാനുള്ള വഴികളും നിലവിലുണ്ട്.
യഥാർത്ഥത്തിൽ ജനുവരി 9, 2001 ന് പ്രഖ്യാപിച്ച ഐട്യൂൺസിന്റെ യഥാർത്ഥവും പ്രധാനവുമായ സംഗീതം ഒരു ലൈബ്രറി ഓഫർ ഓർഗനൈസേഷൻ, ശേഖരണം, ഉപയോക്താക്കളുടെ സംഗീത ശേഖരങ്ങളുടെ സംഭരണം എന്നിവയായിരുന്നു. എന്നിരുന്നാലും, 2005 ൽ, ഐഒഎസ് ആപ്പ് സ്റ്റോറിൽ നിന്ന് വാങ്ങിയ ഡിജിറ്റൽ വീഡിയോ, പോഡ്കാസ്റ്റുകൾ, ഇ-ബുക്കുകൾ, മൊബൈൽ ആപ്ലിക്കേഷനുകൾ എന്നിവയ്ക്കുള്ള പിന്തുണയോടെ ആപ്പിൾ പ്രധാന സവിശേഷതകൾ വികസിപ്പിച്ചു, അതിൽ അവസാനത്തേത് 2017 ൽ നിർത്തലാക്കി. യഥാർത്ഥ ഐഫോണിന് സജീവമാക്കുന്നതിന് ഐട്യൂൺസ് ആവശ്യമാണ്. 2011 ൽ ഐഒഎസ് 5(iOS 5)പുറത്തിറങ്ങുന്നതുവരെ, മൊബൈൽ അപ്ലിക്കേഷനുകൾ അപ്‌ഡേറ്റുചെയ്യുന്നതിന് ഐട്യൂൺസ് ആവശ്യമായിരുന്നു. മൊബൈൽ ഉപകരണങ്ങളുടെ ഉള്ളടക്കങ്ങൾ ബാക്കപ്പ് ചെയ്യുന്നതിനും പേഴ്‌സണൽ കമ്പ്യൂട്ടറുകളുമായി ഫയലുകൾ പങ്കിടുന്നതിനും ഇപ്പോഴും ഉപയോഗിക്കാമെങ്കിലും പുതിയ ഐഒഎസ്(iOS) ഉപകരണങ്ങൾ ഐട്യൂൺസിനെ കുറച്ച് മാത്രമെ ആശ്രയിക്കുന്നുള്ളു.
ട്യൂൺസിന്റെ ബ്ലോട്ട്വെയർ ഉൾപ്പെടുത്തിയ ഉപയോക്തൃ അനുഭവത്തിന് കാര്യമായ വിമർശനം ലഭിച്ചിട്ടുണ്ട്, ആപ്പിൾ അതിന്റെ യഥാർത്ഥ സംഗീത അധിഷ്ഠിത ലക്ഷ്യത്തിൽ ഉറച്ചുനിൽക്കുന്നതിനുപകരം ഐട്യൂൺസിലെ എല്ലാ സവിശേഷതകളും ഉൾക്കൊള്ളുന്നു. 2019 ജൂൺ 3 ന് ആപ്പിൾ മാകോസ് കാറ്റലീനയിലെ ഐട്യൂൺസിന് പകരം മ്യൂസിക്, പോഡ്‌കാസ്റ്റുകൾ, ടിവി എന്നിങ്ങനെ പ്രത്യേക ആപ്ലിക്കേഷനുകൾ സ്ഥാപിക്കുമെന്ന് പ്രഖ്യാപിച്ചു. ഉപകരണ മാനേജുമെന്റ് കഴിവുകൾ ഫൈൻഡർ ഏറ്റെടുക്കും. ഈ മാറ്റം വിൻഡോസ് അല്ലെങ്കിൽ പഴയ മാക്ഒഎസ് പതിപ്പുകളെ ബാധിക്കില്ല.
ചരിത്രം
1998 ൽ കാസഡി & ഗ്രീൻ പുറത്തിറക്കിയ സൗണ്ട്ജാം എംപിയെ ആപ്പിൾ 2000 ൽ വാങ്ങിയപ്പോൾ "ഐട്യൂൺസ്" എന്ന് പുനർനാമകരണം ചെയ്തു. സോഫ്റ്റ്വെയറിന്റെ പ്രാഥമിക ഡവലപ്പർമാർ ഏറ്റെടുക്കലിന്റെ ഭാഗമായി ആപ്പിളിലേക്ക് മാറി, സൗണ്ട്ജാമിന്റെ ഉപയോക്തൃ ഇന്റർഫേസ് ലളിതമാക്കി, സിഡികൾ ബേൺ ചെയ്യാനുള്ള കഴിവ് ചേർത്തു, കൂടാതെ അതിന്റെ റെക്കോർഡിംഗ് സവിശേഷതയും സ്കിൻ പിന്തുണയും നീക്കം ചെയ്തു. ഐട്യൂൺസിന്റെ ആദ്യ പതിപ്പ്, "ലോകത്തിലെ ഏറ്റവും മികച്ചതും ഉപയോഗിക്കാൻ എളുപ്പമുള്ളതുമായ ജ്യൂക്ക്ബോക്സ് സോഫ്റ്റ്‌വേർ" എന്ന് വിളിക്കപ്പെടുന്നു, 2001 ജനുവരി 9 ന് പ്രഖ്യാപിച്ചു. ഐട്യൂൺസിന്റെ തുടർന്നുള്ള പതിപ്പുകൾ പലപ്പോഴും പുതിയ ഹാർഡ്‌വെയർ ഉപകരണങ്ങളുമായി പൊരുത്തപ്പെട്ടു, ക്രമേണ "സ്മാർട്ട് പ്ലേലിസ്റ്റുകൾ", ഐട്യൂൺസ് സ്റ്റോർ, പുതിയ ഓഡിയോ ഫോർമാറ്റുകൾ എന്നിവയുൾപ്പെടെ പുതിയ സവിശേഷതകൾക്കുള്ള പിന്തുണയും ഉൾപ്പെടുത്തി.
പ്ലാറ്റ്ഫോം ലഭ്യത
2003 ൽ ആപ്പിൾ വിൻഡോസിനായി ഐട്യൂൺസ് പുറത്തിറക്കി. മൈക്രോസോഫ്റ്റ് സ്റ്റോറിൽ ലഭ്യമായ സോഫ്റ്റ്വെയറുകളിൽ മാത്രം പരിമിതപ്പെടുത്തിയിരിക്കുന്ന വിൻഡോസ് 10 എസ് ഉപകരണങ്ങളിൽ പ്രവർത്തിക്കുന്നതിനായി ആ വർഷം അവസാനത്തോടെ ഐട്യൂൺസ് മൈക്രോസോഫ്റ്റ് സ്റ്റോറിലേക്ക് കൊണ്ടുവരുമെന്ന് മൈക്രോസോഫ്റ്റും ആപ്പിളും 2017 മെയ് മാസത്തിൽ പ്രഖ്യാപിച്ചു. എന്നിരുന്നാലും, ആപ്പിൾ ഡിസംബറിൽ ഇസഡ്ഡിനെറ്റി(ZDNet)നോട് "ഇത് ശരിയാക്കാൻ കുറച്ച് സമയം കൂടി ആവശ്യമാണ്", അതിനാൽ ഇത് 2017 ൽ ലഭ്യമാകില്ല. മൈക്രോസോഫ്റ്റ് സ്റ്റോർ പതിപ്പ് ആപ്പിൾ 2018 ഏപ്രിൽ 26 ന് പുറത്തിറക്കി.
അനലിറ്റിക്കൽ എഞ്ചിൻ
ഇംഗ്ലീഷ് ഗണിതശാസ്ത്രജ്ഞനും കമ്പ്യൂട്ടർ പയനിയറുമായ ചാൾസ് ബാബേജ് രൂപകൽപ്പന ചെയ്ത നിർദ്ദിഷ്ട മെക്കാനിക്കൽ ജനറൽ പർപ്പസ് കമ്പ്യൂട്ടറാണ് അനലിറ്റിക്കൽ എഞ്ചിൻ. ലളിതമായ മെക്കാനിക്കൽ കമ്പ്യൂട്ടറിനുള്ള രൂപകൽപ്പനയായ ബാബേജിന്റെ ഡിഫറൻസ് എഞ്ചിന്റെ പിൻഗാമിയായാണ് 1837 ൽ ഇതിനെ ആദ്യമായി വിശേഷിപ്പിച്ചത്.
അനലിറ്റിക്കൽ എഞ്ചിൻ ഒരു ഗണിത ലോജിക് യൂണിറ്റ്, സോപാധികമായ ബ്രാഞ്ചിംഗിന്റെയും ലൂപ്പുകളുടെയും രൂപത്തിലുള്ള നിയന്ത്രണ പ്രവാഹം, സംയോജിത മെമ്മറി എന്നിവ ഉൾപ്പെടുത്തി, ഒരു പൊതു-ഉദ്ദേശ്യ കമ്പ്യൂട്ടറിനായുള്ള ആദ്യ രൂപകൽപ്പനയായി ഇത് ആധുനിക പദങ്ങൾ ഉപയോഗിച്ച് ട്യൂറിംഗ്-കംപ്ലീറ്റ് എന്ന് വിശേഷിപ്പിക്കാം. മറ്റൊരു വിധത്തിൽ പറഞ്ഞാൽ, അനലിറ്റിക്കൽ എഞ്ചിന്റെ ലോജിക്കൽ ഘടന പ്രധാനമായും ഇലക്ട്രോണിക് കാലഘട്ടത്തിൽ കമ്പ്യൂട്ടർ രൂപകൽപ്പനയിൽ ആധിപത്യം പുലർത്തിയതിന് സമാനമായിരുന്നു. ചാൾസ് ബാബേജിന്റെ ഏറ്റവും വിജയകരമായ നേട്ടങ്ങളിലൊന്നാണ് അനലിറ്റിക്കൽ എഞ്ചിൻ.
ചീഫ് എഞ്ചിനീയറുമായുള്ള പൊരുത്തക്കേടുകളും ഫണ്ടിന്റെ അപര്യാപ്തതയും കാരണം ബാബേജിന് ഒരിക്കലും യന്ത്രങ്ങളുടെ നിർമ്മാണം പൂർത്തിയാക്കാൻ കഴിഞ്ഞില്ല 1941 വരെ ബാബേജ് 1837 ൽ പയനിയറിംഗ് അനലിറ്റിക്കൽ എഞ്ചിൻ നിർദ്ദേശിച്ചതിന് ഒരു നൂറ്റാണ്ടിലേറെ കഴിഞ്ഞാണ് ആദ്യത്തെ പൊതു ആവശ്യത്തിനുള്ള കമ്പ്യൂട്ടർ Z3 നിർമ്മിച്ചത്.
ഡിസൈൻ
ഒരു മെക്കാനിക്കൽ കമ്പ്യൂട്ടിംഗ് ഉപകരണത്തിലെ ബാബേജിന്റെ ആദ്യ ശ്രമം, ഡിഫറൻസ് എഞ്ചിൻ, ഏകദേശ പോളിനോമിയലുകൾ സൃഷ്ടിക്കുന്നതിന് പരിമിതമായ വ്യത്യാസങ്ങൾ വിലയിരുത്തി ലോഗരിതം, ത്രികോണമിതി പ്രവർത്തനങ്ങൾ എന്നിവ പട്ടികപ്പെടുത്തുന്നതിനായി രൂപകൽപ്പന ചെയ്ത ഒരു പ്രത്യേക-ഉദ്ദേശ്യ യന്ത്രമാണ്. ഈ യന്ത്രത്തിന്റെ നിർമ്മാണം ഒരിക്കലും പൂർത്തിയായിട്ടില്ല; ബാബേജിന് തന്റെ ചീഫ് എഞ്ചിനീയറായ ജോസഫ് ക്ലെമന്റുമായി അഭിപ്രായവ്യത്യാസമുണ്ടായിരുന്നു, ഒടുവിൽ ബ്രിട്ടീഷ് സർക്കാർ പദ്ധതിക്കുള്ള ധനസഹായം പിൻവലിച്ചു.
ഈ പ്രോജക്റ്റിനിടെ, കൂടുതൽ പൊതുവായ രൂപകൽപ്പനയായ അനലിറ്റിക്കൽ എഞ്ചിൻ സാധ്യമാണെന്ന് ബാബേജ് മനസ്സിലാക്കി. അനലിറ്റിക്കൽ എഞ്ചിന്റെ രൂപകൽപ്പനയുടെ പ്രവർത്തനം തുടങ്ങിയത് സി. 1833-ൽ ആണ്.
പ്രോഗ്രാമുകളും ("ഫോർമുലകളും") ഡാറ്റയും അടങ്ങുന്ന ഇൻപുട്ട് പഞ്ച് കാർഡുകൾ വഴി മെഷീന് നൽകേണ്ടതായിരുന്നു, ജാക്കാർഡ് ലൂം പോലുള്ള മെക്കാനിക്കൽ തറികൾ അക്കാലത്ത് ഇത് ഉപയോഗിച്ചിരുന്നു. ഔട്ട്‌പുട്ടിനായി, മെഷീന് ഒരു പ്രിന്റർ, ഒരു കർവ് പ്ലോട്ടർ, ഒരു മണി എന്നിവ ഉണ്ടായിരിക്കും. പിന്നീട് വായിക്കാനായി കാർഡുകളിലേക്ക് നമ്പറുകൾ പഞ്ച് ചെയ്യാനും മെഷീന് കഴിയും. ഇത് സാധാരണ ബേസ്-10 ഫിക്സഡ്-പോയിന്റ് അരിത്മെറ്റിക് ഉപയോഗിച്ചു.
40 ദശാംശ അക്കങ്ങളുടെ 1,000 എണ്ണം (ca. 16.2 kB) ഹോൾഡ് ചെയ്യാൻ കഴിവുള്ള ഒരു സ്റ്റോർ (അതായത്, ഒരു മെമ്മറി) ഉണ്ടായിരിക്കണം. ഒരു ഗണിത യൂണിറ്റിന് ("മിൽ") നാല് ഗണിത പ്രവർത്തനങ്ങളും കൂടാതെ താരതമ്യങ്ങളും സ്വകയർ റൂട്ട് കണ്ടുപിടിക്കാനും കഴിയും. തുടക്കത്തിൽ (1838) ഒരു വൃത്താകൃതിയിലുള്ള ലേഔട്ടിൽ, നീളമുള്ള സ്റ്റോർ ഒരു വശത്തേക്ക് പുറപ്പെടുന്ന ഒരു ഡിഫ്രൻസ് എഞ്ചിൻ ആയി സങ്കൽപ്പിക്കപ്പെട്ടു.പിന്നീട് ഡ്രോയിംഗുകൾക്ക് വേണ്ടി (1858) ഒരു തരം ഗ്രിഡ് ലേഔട്ട് ചിത്രീകരിക്കുന്നു. ഒരു ആധുനിക കമ്പ്യൂട്ടറിലെ സെൻട്രൽ പ്രോസസ്സിംഗ് യൂണിറ്റ് (സിപിയു) പോലെ മിൽ അതിന്റേതായ ആന്തരിക നടപടിക്രമങ്ങളിൽ ആശ്രയിക്കും, "ബാരൽ" എന്ന് വിളിക്കപ്പെടുന്ന കറങ്ങുന്ന ഡ്രമ്മുകളിലേക്ക് ചേർത്തിരിക്കുന്ന കുറ്റി ഉപയോഗിച്ച് സൂക്ഷിക്കുന്നു, കൂടുതൽ സങ്കീർണ്ണമായ ചില നിർദ്ദേശങ്ങൾ നടത്താൻ ഉപയോക്താവിന്റെ പ്രോഗ്രാം വ്യക്തമാക്കാൻ ഉപയോഗിച്ചേക്കാം.
പംപ്കിൻഫ്ളവേഴ്സ്
ജേർണലിസ്റ്റായ മാട്ടി ഫ്രീഡ്മാൻ രചിച്ച ഒരു പുസ്തകമാണ് പംപ്കിൻഫ്ളവേഴ്സ്: എ സോൾജിയൻസ് സ്റ്റോറി.     2016-ൽ അൾഗൊൻഖിൻ ബുക്ക്സ് ആണിത് പ്രസിദ്ധീകരിച്ചത്.
ടെറർ സെൽഫി
1994 ഒക്ടോബർ 29 ന് സൗത്ത് ലെബനൻ സുരക്ഷാ മേഖലയിലെ ചെറിയ ഇസ്രായേലി ആർമി യൂണിറ്റായ ഔട്ട്‌പോസ്റ്റ് പംപ്കിനു നേരെ ലെബനൻ ഇസ്ലാമിക ഗ്രൂപ്പായ ഹിസ്ബുള്ള നടത്തിയ ഹ്രസ്വ ആക്രമണത്തിൽ പങ്കെടുത്തത് ഫ്രീഡ്‌മാൻ വിവരിക്കുന്നു. സംഭവം നടന്ന് 3 വർഷത്തിനുശേഷം ഔട്ട്‌പോസ്റ്റിൽ ഫ്രീഡ്‌മാൻ സേവനമനുഷ്ഠിച്ചു. ആക്രമണം ഹ്രസ്വമായിരുന്നു. പിന്മാറുന്നതിനുമുമ്പ് ഹിസ്ബുള്ള പോരാളികൾ ഒരു ഇസ്രായേലി സൈനികനെ കൊല്ലുകയും 2 പേർക്ക് പരിക്കേല്പിക്കുകയും ചെയ്തു. ഹിസ്ബുല്ല പോരാളികൾ ഹ്രസ്വവും മങ്ങിയതുമായ ഒരു വീഡിയോ ചിത്രീകരിക്കുകയും അത് വെടിവയ്പ്പിന്റെയും യുദ്ധപരമായ മേളത്തിന്റെയും ശബ്‌ദട്രാക്ക് ഉപയോഗിച്ച് വൈറലായി. ഹിസ്ബുള്ള ജിഹാദികൾ ഒരു ഇസ്രായേലി സൈനിക സ്ഥാനം പിടിച്ചെടുക്കുകയും വിജയത്തിന്റെ പ്രതീകമായി ഒരു പതാക നാട്ടുകയും ചെയ്തു. ഔട്ട്‌പോസ്റ്റ് പിടിച്ചെടുത്തതായും “സയണിസ്റ്റുകളിൽ നിന്ന് ഇത് ശുദ്ധീകരിച്ചതായും ഹിസ്ബുല്ല അവകാശപ്പെട്ടു. സൈന്യത്തിന്റെ തയ്യാറെടുപ്പിനെക്കുറിച്ച് വീഡിയോ ഇസ്രായേലിൽ ഹ്രസ്വവും എന്നാൽ വേദനിപ്പിക്കുന്നതുമായ പൊതുചർച്ചയ്ക്ക് കാരണമായി. 1994-ൽ "പുതുമയുള്ളതും പിടിമുറുക്കുന്നതുമായ" വീഡിയോയെ ഫ്രീഡ്‌മാൻ വിവരിക്കുന്നു, ഇസ്‌ലാമിക സൈനിക വിജയത്തിന്റെ മിഥ്യാധാരണ ഉയർത്തിക്കാട്ടാൻ ലക്ഷ്യമിട്ടുള്ള "തീവ്രവാദ സെൽഫികളുടെ" ഒരു വലിയ തരംഗമായി ഉടൻ മാറുന്നതിന്റെ ആദ്യത്തേഭാഗമായിരുന്നു ഇത്.
അവലംബം
വർഗ്ഗം:ഇംഗ്ലീഷ് നോവലുകൾ
ക്രൈസ്റ്റ് ഇൻ ദി ഹൗസ് ഓഫ് മാർത്ത ആന്റ് മറിയ
1655-ൽ ഡച്ച് ചിത്രകാരനായ യോഹാൻ വെർമീർ പൂർത്തിയാക്കിയ പെയിന്റിംഗാണ് ക്രൈസ്റ്റ് ഇൻ ദി ഹൗസ് ഓഫ് മാർത്ത ആന്റ് മറിയ.(Dutch: Christus in het huis van Martha en Maria). എഡിൻ‌ബർഗിലെ സ്കോട്ടിഷ് ദേശീയ ഗാലറിയിലാണ് ഈ ചിത്രം സ്ഥിതിചെയ്യുന്നത്. വെർമീർ വരച്ച ഏറ്റവും വലിയ പെയിന്റിംഗും മതപരമായ ലക്ഷ്യമുള്ള ചുരുക്കം ചിലതിൽ ഒന്നാണിത്. മറിയ, മാർത്ത, എന്ന രണ്ടു സഹോദരിമാരുടെ വീട്ടിലേക്ക് ക്രിസ്തു സന്ദർശിച്ചതിന്റെ പുതിയ നിയമത്തിലെ കഥയിലെ ഭാഗം ചിത്രീകരിച്ചിരിക്കുന്നു. ഈ ചിത്രത്തിനെ ക്രൈസ്റ്റ് ഇൻ ദി ഹൗസ് ഓഫ് മറിയ ആന്റ് മാർത്ത എന്നും വിളിക്കുന്നു (അവസാനത്തെ രണ്ട് പേരുകൾ തിരിച്ചാക്കി)
ബാഹ്യ ലിങ്കുകൾ
വർഗ്ഗം:യേശുവിനെ ചിത്രീകരിക്കുന്ന ചിത്രങ്ങൾ വർഗ്ഗം:സ്കോട്ട്ലൻഡിലെ ദേശീയ ഗാലറിയിലെ ശേഖരങ്ങൾ
അല്കന്ന
അവലംബം
വർഗ്ഗം:സസ്യജനുസുകൾ വർഗ്ഗം:ബൊറാജിനേസീ
ജെനിൻ
ചരിത്രം
പുരാതന കാലത്ത് ജനിൻ പട്ടണം "ഐൻ-ജെനിൻ" അല്ലെങ്കിൽ "ടെൽ ജെനിൻ" എന്ന പേരിലാണറിയപ്പെട്ടിരുന്നത്.
BCE പതിന്നാലാം ശതകത്തിൽ കളിമൺ ഫലകങ്ങളി‍ൽ എഴുതപ്പെട്ട "അമാർനാ" കത്തുകളിൽപ്പറയുന്ന "ജിന" എന്ന സ്ഥലം ജനിൻ പട്ടണമാണെന്നു തിരിച്ചറിയപ്പെട്ടിട്ടുണ്ട്.
കീർത്തി മന്ദിർ, പോർബന്തർ
ചരിത്രം
1944-ൽ ആഗാഖാൻ കൊട്ടാരത്തിൽ നിന്നു ഗാന്ധിജി ജയിൽമോചിതനായപ്പോൾ അദ്ദേഹത്തിന്റെ ജന്മനാട്ടിൽ മനോഹരമായ ഒരു സ്മാരകം നിർമ്മിക്കുവാൻ ജനങ്ങൾ തീരുമാനിച്ചു.. പോർബന്ധറിലെ മഹാരാജാവ്, എച്ച്.എച്ച്. മഹാറാണാ ശ്രീ നട്വർസിംഗ്ജി, രാജ് രത്ന, നാൻജി ഭായ് കാളിദാസ് മേത്ത, അദ്ദേഹത്തിന്റെ പത്നി എന്നിവർ ചേർന്നാണ് സ്മാരകം പണികഴിപ്പിച്ചത്. സ്മാരകത്തിന്റെ നിർമ്മാണം തുടങ്ങുന്നതിനു മുമ്പു തന്നെ ഗാന്ധിജിയുടെ ജന്മഗൃഹം നാൻജിഭായിയും സംഘവും വിലയ്ക്കു വാങ്ങിയിരുന്നു. ഗാന്ധിജി തന്നെയാണ് വീടിന്റെ രേഖകൾ നാൻജിഭായിക്കു കൈമാറിയത്. ഗാന്ധിജി ഒപ്പുവച്ച വിൽപ്പന രേഖകൾ കീർത്തി മന്ദിരത്തിൽ ഇപ്പോഴും പ്രദർശനത്തിനു വച്ചിട്ടുണ്ട്.
ജെനിൻ
ചരിത്രം
BCE എട്ടാം ശതകത്തിൽ നിർമ്മിക്കപ്പെട്ടതെന്നു വിശ്വസിക്കപ്പെടുന്ന ഫിനിഷ്യൻ വംശജർ ഉപയോഗിച്ച നാലു ചുട്ട കളിമണ്ണുകൊണ്ടു നിർമ്മിച്ച വിളക്കുകൾ പുരാവസ്തു ശാസ്ത്രജ്ഞൻ ജി.ഐ. ഹാർഡിങ്ങിൻറെ നേതൃത്വത്തിൽ ഇവിടെ നിന്നു കണ്ടെടുത്തിരുന്നു. ഫിനീഷ്യയുമായി ജെനിൻ നിവാസികൾ അന്നത്തെക്കാലത്തു നടത്തിയ കൊടുക്കൽ വാങ്ങലുകൾ വെളിവാക്കുന്നതാണ് ഈ കണ്ടുപിടിത്തം. റോമൻ കാലഘട്ടത്തിൽ ജെനിൻ പട്ടണം അറിയപ്പെട്ടിരുന്നത് "ജിനിയ," എന്നായിരുന്നു. അക്കാലത്ത് സമാറിറ്റൻസ് (Heb. כותים) മാത്രമായിരുന്നു ഇവിടെ അധിവസിച്ചിരുന്നത്. ജെറുസലേമിലേയ്ക്കുള്ള വാർഷിക തീർത്ഥയാത്രയ്ക്കിടെ ഗലീലിയിൽ നിന്നുള്ള തീർത്ഥാടകർ ഈ പട്ടണത്തിലൂടെ സഞ്ചരിച്ചിരുന്നു.
കീർത്തി മന്ദിർ, പോർബന്തർ
ഗാന്ധിജിയുടെ ജന്മഗൃഹം
ഗാന്ധിജിയുടെ ഭവനത്തിനു മൂന്ന് നിലകളാണുള്ളത്. ഹവേലിയുടെ ആകൃതിയിയിൽ നിർമ്മിച്ചിരിക്കുന്ന ഈ ഭവനം പതിനേഴാം നൂറ്റാണ്ടിൽ ഗാന്ധിജിയുടെ മുതുമുത്തശ്ശൻ ഹർജീവൻ റായ്ദാസ് ഗാന്ധി ഒരു സ്ത്രീയുടെ കൈയ്യിൽ നിന്നും വിലയ്ക്കു വാങ്ങിയതാണ്. ഈ ഭവനത്തിലാണ് ഗാന്ധിജിയും അദ്ദേഹത്തിന്റെ പിതാവ് കരംചന്ദും പിതാമഹൻ ഉത്തംചന്ദും ജീവിച്ചിരുന്നത്.
ജെനിൻ
മംലൂക്ക് കാലഘട്ടം
മദ്ധ്യ കാലഘട്ടത്തിലെ ഭൂമിശാസ്ത്രജ്ഞനായിരുന്ന "ഡിമാഷ്കി" എ.ഡി. 1300 കാലഘട്ടത്തിൽ രേഖപ്പെടുത്തിയതു പ്രകാരം, തുർക്കികളുടെ മുന്നേറ്റത്തോടെ രാജ്യം നാല് ഉപ രാജ്യങ്ങൾ അഥവാ "മംലക്കത്ത്" ആയി തിരിക്കപ്പെടുകയും "സഫാദ്" ആസ്ഥാനമായിരുന്ന ഉപ രാജ്യത്തിലെ ഒരു സ്ഥലമായി ജെനിൻ മാറുകയും ചെയ്തു. ഗ്രീക്ക് വംശത്തിൽപ്പെട്ട അറബി ജീവിചരിത്രകാരനായിരുന്ന യഖൂത്ത് അൽ ഹമാവിയുടെ (ജീവിതകാലം - 1179 മുതൽ 1229 വരെ) വിവരണത്തിൽ ജോർദ്ദാൻ പ്രോവിൻസിലെ നെബുലസിനും ബൈസനുമിടയ്ക്കുള്ള  മനോഹരമായ ചെറുപട്ടണമായിരുന്നു ജനിൻ. യഥേഷ്ടം ജലവും അനേകം അരുവികളും അക്കാലത്ത് ഇവിടെ കാണപ്പെട്ടിരുന്നു. അക്കാലത്ത് പല തവണ അദ്ദേഹം അവിടം സന്ദർശിച്ചിരുന്നതായി രേഖപ്പെടുത്തിയിട്ടുണ്ട്.
കീർത്തി മന്ദിർ, പോർബന്തർ
കീർത്തി മന്ദിറിന്റെ നിർമ്മാണം
1947-ൽ ദർബാർ ഗോപാൽദാസ് ദേശായി കീർത്തി മന്ദിറിന്റെ ശിലാസ്ഥാപനകർമ്മം നിർവ്വഹിച്ചു. വ്യവസായിയായിരുന്ന നാൻജി കാളിദാസ് മേത്തയാണ് കീർത്തി മന്ദിറിന്റെ നിർമ്മാണത്തിൽ നിർണായക പങ്കുവഹിച്ചത്. ഗാന്ധിജിയുടെ മരണശേഷം 1950-ൽ കീർത്തി മന്ദിറിന്റെ പണി പൂർത്തിയായി. 1950 മേയ് 27-ന് അന്നത്തെ ആഭ്യന്തരവകുപ്പ് മന്ത്രി സർദാർ വല്ലഭായി പട്ടേൽ ഈ സ്മാരകം ഉദ്ഘാടനം ചെയ്ത് പൊതുജനങ്ങൾക്കായി തുറന്നുകൊടുത്തു. കേന്ദ്ര സർക്കാരിനാണ് ഈ സ്മാരകത്തിന്റെ സംരക്ഷണച്ചുമതലയുള്ളത്.
ജെനിൻ
ഭൂമിശാസ്ത്രം
പട്ടണിൻറെ അക്ഷാംശ രേഖാംശങ്ങൾ 32°27′40″N 35°18′00″E എന്നിങ്ങനെയാണ്. വെസ്റ്റ് ബാങ്കിൻറെ ഏറ്റവു വടക്കുള്ള പർവ്വതമായി ജബൽ നെബ്ലസിൻറ താഴ്വരയിലാണ് പട്ടണം സ്ഥിതി ചെയ്യുന്നത്. ഇവിടെ നിന്ന് വടക്ക് നെബ്ലസിലേയ്ക്ക് 42 കിലോമീറ്ററും തെക്ക് അഫുലയിലേയ്ക്ക് 18 കിലോമീറ്ററും തെക്കുകിഴക്ക് ഹൈഫയിലേയ്ക്ക് 51 കിലോമീറ്റർ ദൂരവുമാണ് ഇവിടെ നിന്നുള്ളത്.
കീർത്തി മന്ദിർ, പോർബന്തർ
പ്രത്യേകതകൾ
കീർത്തി മന്ദിറിന്റെ ഉയരം 79 അടിയാണ്. ഇത് ഗാന്ധിജിയുടെ 79 വർഷം നീണ്ട ജീവിതത്തെ സൂചിപ്പിക്കുന്നു. ഹിന്ദുമതം, ബുദ്ധമതം, ജൈനമതം, പാഴ്സിമതം, ക്രിസ്തുമതം, ഇസ്ലാംമതം എന്നിവയുടെ സാംസ്കാരികാംശങ്ങളടങ്ങിയ വാസ്തുവിദ്യാശൈലിയാണ് കീർത്തി മന്ദിറിന്റെ നിർമ്മാണത്തിനായി സ്വീകരിച്ചിരിക്കുന്നത്. പോർബന്ധർ സ്വദേശിയായ പുരുഷോത്തംഭായ് മിസ്ത്രിയാണ് കീർത്തി മന്ദിറിന്റെ ശിൽപ്പി. കീർത്തി മന്ദിറിന്റെ ഉൾഭാഗത്ത് ഗാന്ധിജിയുടെയും കസ്തൂർബാഗാന്ധിയുടെയും എണ്ണച്ചായാ ചിത്രങ്ങൾ സ്ഥാപിച്ചിട്ടുണ്ട്. ഇതോടൊപ്പം ഗാന്ധിജിയുടെ ജീവിതവുമായി ബന്ധപ്പെട്ട പല വസ്തുക്കളും കീർത്തി മന്ദിറിൽ കാണാൻ സാധിക്കും. കീർത്തി മന്ദിർ സന്ദർശിക്കുന്നതിനായി വിദേശികൾ ഉൾപ്പെടെയുള്ളവർ ഇവിടെയെത്താറുണ്ട്.
പുറം കണ്ണികൾ
വർഗ്ഗം:ഗുജറാത്തിലെ ചരിത്രസ്മാരകങ്ങൾ വർഗ്ഗം:ഇന്ത്യയിലെ സ്മാരകങ്ങൾ വർഗ്ഗം:മഹാത്മാ ഗാന്ധി വർഗ്ഗം:ഇന്ത്യയിലെ മ്യൂസിയങ്ങൾ
ജെനിൻ
അവലംബം.
വർഗ്ഗം:പലസ്തീനിയൻ പ്രദേശങ്ങൾ